
	诪讬诐 讗讞专讜谞讬诐 讞讜讘讛. 注讻砖讬讜 诇讗 谞讛讙讜 讘诪讬诐 讗讞专讜谞讬诐 讚讗讬谉 诪诇讞 住讚讜诪讬转 诪爪讜讬 讘讬谞讬谞讜 讗讬 谞诪讬 诇驻讬 砖讗讬谉 讗谞讜 专讙讬诇讬诐 诇讟讘诇 讗爪讘注讜转讬谞讜 讘诪诇讞 讗讞专 讗讻讬诇讛: 讜讗转 讗讻住谞讬讗 讚诪讗讬. 驻''讛 讜讬砖专讗诇讬诐 讛诐 诪讬讛讜 讘讬专讜砖诇诪讬 讗讬讻讗 驻诇讜讙转讗 讚讗讬讻讗 讚诪讜拽讬 诇讛 讘谞讻专讬诐 讜讗驻''讛 讗讬爪讟专讬讱 诇讗砖诪讜注讬谞谉 讚诪讗讻讬诇讬谉 讗讜转诐 讚诪讗讬 讚讟讘诇 讗住讜专 讘讛谞讗讛 讜讘讚诪讗讬 讛拽讬诇讜: 讗诪专 专讘 讛讜谞讗 转谞讗 讘讬转 砖诪讗讬 讗讜诪专讬诐. 诇讗 砖讬讬讱 讻讗谉 诇讛拽砖讜转 讜讻讬 讟注诪讗 讚讘''砖 讗转讗 诇讗砖诪讜注讬谞谉 讚拽诪''诇 讚讗讬 诪砖讻讞转 转谞讗 讚讗诪专 讗讬谉 诪讗讻讬诇讬谉 诇讗 转讬讞讜砖 诇讛 讚讘''砖 讛讜讗 讜讻讛''讙 讗诪专讬' 讘驻专拽 讘转专讗 讚讬讘诪讜转 (讚祝 拽讻讘.): 讗诇 转驻谞讜 讗诇 讛讗讜讘讜转 讛讻讬 谞诪讬 讚诇讗 诇拽讬. 讜讗''转 讗讬谉 讛讻讬 谞诪讬 讚讛讗 诇讗讜 砖讗讬谉 讘讜 诪注砖讛 讛讜讗 讜讬''诇 讚驻专讬讱 诇诪''讚 诇讜拽讬谉 注诇讬讜 讗讬 谞诪讬 注拽讬诪转 砖驻转讬讜 讛讜讬 诪注砖讛: 诇讗讜 砖谞讬转谉 诇讗讝讛专转 诪讬转转 讘''讚. 驻''讛 讻诪讜 讗诇 讬讜爪讬讗 讛讜讗 讜谞驻拽讗 诇谉 讛讜爪讗讛 诪专砖讜转 诇专砖讜转 诪讬谞讛 讜诪砖谞讬 讗诇 讬爪讗 讻转讬讘 讜讗讬谉 讻讗谉 诇砖讜谉 讛讜爪讗转 诪砖讜讬 讜拽砖讛 诇驻讬' 诪讛 爪专讬讱 讻诇诇 诇讛讝讻讬专 讚讛讜讬 诇讗讜 砖谞讬转谉 诇讗讝讛专转 诪讬转转 讘''讚 讻讬讜谉 讚诪拽砖讛 诪讻讞 讚讘注讬 诇诪讬诪专 讚讗转讬 拽专讗 诇讛讜爪讗讛 讜诇讗 诇转讞讜诪讬谉 讜注讜讚 诪讛 诪拽砖讛 专' 讬讜谞转谉 讜讛讗 专' 注拽讬讘讗 住''诇 转讞讜诪讬谉 讚讗讜专讬讬转讗 讜谞驻拽讗 诇讬讛 讘诪讬 砖讛讜爪讬讗讜讛讜 (诇拽诪谉 讚祝 谞讗.) 诪讗诇 讬爪讗 讜讗诐 讘讗 专' 讬讜谞转谉 诇讜诪专 讚诪住转讘专 讻诪''讚 讚专讘谞谉 注诇 讝讛 诇讗 讛讬讛 讞讜诇拽 专讘 讗砖讬 讚讛讗 讘讻诇 讚讜讻转讗 驻砖讬讟讗 诇讬讛 诇讛砖''住 讚注讬专讜讘讬 转讞讜诪讬谉 讚专讘谞谉 讻讚讗诪专 讘驻专拽 讘讻诇 诪注专讘讬谉 (砖诐 讚祝 诇讝:) 讚讗''诇 专讘讗 诇专讘 谞讞诪谉 诪讗谉 讛讗讬 转谞讗 讚讗驻讬诇讜 讘讚专讘谞谉 诇讬转 诇讬讛 讘专讬专讛 讜讘驻专拽 诪讬 砖讛讜爪讬讗讜讛讜 (砖诐 讚祝 诪讜.) 讗''诇 专讘讗 诇讗讘讬讬 诪讻讚讬 注讬专讜讘讬 转讞讜诪讬谉 讚专讘谞谉 诪讛 诇讬 讬讞讬讚 讘诪拽讜诐 专讘讬诐 讻讜' 讜注讜讚 讚诪砖诪注 讘讻诇 讚讜讻转讗 讚讛讜爪讗讛 讻转讬讘 讘讬讛 讘砖讘转 讚讘驻专' 讻讬爪讚 爪讜诇讬谉 (驻住讞讬诐 讚祝 驻讛:) 讗诪专讬' 讛诪讜爪讬讗 讘砖专 驻住讞 诪讞讘讜专讛 诇讞讘讜专讛 讗讬谞讜 讞讬讬讘 注讚 砖讬谞讬讞 讛讜爪讗讛 讻转讬讘 讘讬讛 讻砖讘转 讜诇讗 诪爪讬谞讜 诇砖讜谉 讛讜爪讗讛 讘砖讘转 讗诇讗 诪讛讗讬 拽专讗 讚讗诇 讬爪讗 讗讬砖 讜讘驻专拽 拽诪讗 讚讛讜专讬讜转 (讚祝 讚.) 讬砖 住驻专讬诐 讚讙专住讬 讘讛讚讬讗 讜讛讗 讛讜爪讗讛 讻转讬讘 讗诇 讬爪讗 讗讬砖 诪诪拽讜诪讜 讜谞专讗讛 诇驻专砖 讚讘讬谉 专' 讬讜谞转谉 讜讘讬谉 专讘 讗砖讬 谞驻拽讗 诇讛讜 讛讜爪讗讛 诪讗诇 讬爪讗 讻讚诪砖诪注 讘讻诇 诪拽讜诐 讜讛讻讬 诪砖诪注 驻砖讟讬' 讚拽专讗 砖讗诇 讬爪讗 讘砖讘转 注诐 讻诇讬讜 诇诇拽讜讟 讗转 讛诪谉 讻讚专讱 砖注讜砖讬谉 讘讞讜诇 讜住讘专 专' 讬讜谞转谉 讗驻讬' 诇诪''讚 转讞讜诪讬谉 讚讗讜专讬讬转讗 诇讗 诇拽讬 讚讻讬讜谉 讚诪讛讗讬 拽专讗 谞诪讬 谞驻拽讗 诇谉 讗讬住讜专 讛讜爪讗讛 讚讛讜讬 诪讬转转 讘''讚 讜专讘 讗砖讬 诪砖谞讬 诪讬 讻转讬讘 讗诇 讬讜爪讬讗 讚讛讜讬 注讬拽专 拽专讗 讘讛讜爪讗讛 讚讗讝 讜讚讗讬 诇讗 讛讬讜 诇讜拽讬谉 注诇讬讜 讗注''讙 讚诇转讞讜诪讬谉 谞诪讬 讗转讬 讗诇 讬爪讗 讻转讬讘 讜讻讬讜谉 讚注讬拽专讜 讘诇砖讜谉 讬爪讬讗讛 诇讜拽讬谉 注诇讬讜 讗注''讙 讚讗转讬 谞诪讬 诇讗讬住讜专 讛讜爪讗讛 讜讗注''讙 讚讛讜爪讗讛 谞驻拽讗 诇谉 讘专讬砖 讛讝讜专拽 (砖讘转 讚祝 爪讬:) 诪讜讬讻诇讗 讛注诐 诪讛讘讬讗 讗讬爪讟专讬讱 转专讬 拽专讗讬 讞讚 诇讛讜爪讗转 注谞讬 讜讞讚 诇讛讜爪讗转 讘注诇 讛讘讬转 讜诪砖讜诐 讚讛讜爪讗讛 诪诇讗讻讛 讙专讜注讛 讛讬讗 讗讬爪讟专讬讱 转专讬 拽专讗讬 讻讚驻专讬砖讬转 讘砖讘转 (讚祝 讘. 讚''讛 驻砖讟) 讜讛讗 讚诪砖诪注 讛讻讗 讚讗讬 讛讜讛 注讬拽专 拽专讗 讘讛讜爪讗讛 讻诪讜 讘转讞讜诪讬谉 诇讗 讛讜讛 诇拽讬 诇讻讜诇讬 注诇诪讗 讗注''讙 讚讘转讞讜诪讬谉 诇讬讻讗 诪讬转讛 讜讘诪专讜讘讛 (讘''拽 讚祝 注讚:) 讙讘讬 注讚讬诐 砖讛讜讻讞砖讜 讘谞驻砖 讜诇讘住讜祝 讛讜讝诪讜 诪砖诪注 讚诇讜拽讬谉 诇诪讗谉 讚讗诪专 讗讬谉 谞讛专讙讬诐 诪砖讜诐 讚诇讗 讞砖讬讘 诇讗讜 砖谞讬转谉 诇讗讝讛专转 诪讬转转 讘讬转 讚讬谉 讜砖诐 诪驻讜专砖: 诪转谞讬' 注讜砖讬谉 讗专讘注讛 讚讬讜诪讚讬谉. 讜讛讗 讚讗诪专 诇注讬诇 (讚祝 讟讜:) 讛讻讬 讗讙诪专讬讛 专讞诪谞讗 诇诪砖讛 诇讗 转驻专讜抓 专讜讘讛 讛讬讬谞讜 讛讬讻讗 讚诇讬讻讗 砖诐 讚' 诪讞讬爪讜转 讻讬 讛讻讗 讚讛讜讗讬诇. 讜讗讬讻讗 讘讻诇 爪讚 讗诪讛 诪讻讗谉 讜讗诪讛 诪讻讗谉 讞砖讬讘 驻转讞: 讜讗专讘注讛 驻砖讜讟讬谉. 讜诇讬讻讗 诇诪讬诪专 讛讻讗 讚讗转讬 讗讜讬专讗 讚讛讗讬 讙讬住讗 讜讚讛讗讬 讙讬住讗 讜诪讘讟诇讬 诇讬讛 讚诇讙讘讬 注讜诇讬 专讙诇讬诐 讛拽讬诇讜 讜讗讜拽诪讗 讗讚讗讜专讬讬转讗: [讜讗驻砖专 讚讚讜拽讗 讘驻砖讜讟讬谉 讚专讞讘讬' 讗诪讛 诇讗 讗诪专讬' 诪讚讗讜专讬讬' 讚诇讗 讗转讬 讗讜讬专讗 讜诪讘讟诇 诇讬讛 讚讛讗 讙讘讬 注诪讜讚讬 讛讞爪专 驻讬专砖 讘专讬砖 诪住' 讚讗转讬 讗讜讬专讗 讜诪讘讟诇 诇讛讜 诪讚讗讜专讬讬'. 转''讬] [讜讘讬谞讬讛谉 讻诪诇讗 砖转讬 专讘拽讜转. 诇讗 住讙讬 讘讛讱 驻诇讜讙转讗 讜讗爪讟专讬讱 讚诇注讬诇 讚诪讛谞讬 驻砖讜讟讬谉 诇专''诪 讜诇讗 讗诪专讬' 讗转讬 讗讜讬专讗 讜诪讘讟诇 诇讬讛. 转''讬]:





专讘讬谞讜 讞谞谞讗诇

专' 讬讛讜讚讛 讘谉 转讬诪讗 讗讜诪专 讗祝 讞讜谞讬谉 讘讻诇 诪拽讜诐 讜讘诪拽讜诐 砖谞讛专讙讬谉 砖诐 谞拽讘专讬谉 讜讗注"驻 砖讗讬谞谉 诪转 诪爪讜讛. 讜讗讬讝讜 讛讜讗 诪转 诪爪讜讛 讻诇 砖讗讬谉 诇讜 拽讜讘专讬谉. 讗讘诇 拽讜专讗 讜讗讞专讬讜 注讜谞讬谉 讗讜转讜 讗讬谉 讝讛 诪转 诪爪讜讛. 



讜驻讟讜专讬谉 诪专讞讬爪转 讬讚讬诐. 讗诪专 讗讘讬讬 诇讗 砖谞讜 讗诇讗 诪讬诐 讛专讗砖讜谞讬' 讗讘诇 诪讬诐 讗讞专讜谞讬诐 讞讜讘讛. 



诪驻谞讬 砖讬砖 诪诇讞 住讚讜诪讬转 讜诪住诪讗 讗转 讛注讬谞讬诐 讜诪砖转讻讞讗 拽讜专讟讗 讘讻讜专讗 讜讗驻讬诇讜 诪讚讚 诪诇讞讗 爪专讬讱 谞"讬. 讜驻讟讜专讬谉 诪讚诪讗讬 砖讛诐 讗讻住谞讬讗 讜讚讜诪讬诐 讻注谞讬讬诐. 



讜转谞谉 诪讗讻讬诇讬谉 讗转 讛注谞讬讬诐 讚诪讗讬 讜讗转 讛讗讻住谞讬讗 讚诪讗讬 讜讻谉 讗' 讘"讛. 讜驻讟讜专讬谉 诪诇注专讘. 讜讗讜拽讬诪谞讗 讘注讬专讜讘讬 讞爪讬专讜转. 讜讗拽砖讬谞谉 讜讬砖 讞爪讬专讜转 讘诪讞谞讛 讜驻专拽讬谞谉 讻讚转谞讬讗 诪讛 讘讬谉 砖讬讬专讗 诇诪讞谞讛 讗诇讗 讗讛诇讬诐 砖讘砖讬讬专讗 讞讬讬讘讬谉 讘注讬专讜讘 讗讛诇讬诐 砖讘诪讞谞讛 驻讟讜专讬谉 诪谉 讛注讬专讜讘 讜砖讗专 (砖讗专) [砖讬讬专讗] 砖讗讬谉 诇讛诐 讗讛诇讬' 讛专讬 讛谉 讻砖专讜讬讬谉 砖讘讞爪专. 



讗讘诇 讘注讬专讜讘讬 转讞讜诪讬谉 讗驻讬' 讘诪讞谞讛 讞讬讬讘讬谉 讚转谞讬 专' 讞讬讬讗 诇讜拽讬谉 注诇 注讬专讜讘讬 转讞讜诪讬谉 讚讘专 转讜专讛 讚讻转讬讘 讗诇 讬爪讗 讗讬砖 诪诪拽讜诪讜 讘讬讜诐 讛砖讘讬注讬. 讜讗拽砖讬谞谉 讜讻讬 诇讜拽讬谉 注诇 诇讗讜 砖讘讗诇 (讜诇讗讜) [讜诇讗] 讗诇讗 诪注转讛 讚讻转讬讘 讗诇 转驻谞讜 讗诇 讛讗讜讘讜转 讜讗诇 讛讬讚注讜谞讬诐 讜讙讜' 讛讻讬 谞诪讬 讚诇讗 诇拽讬 讛讻讬 拽砖讬讗 诇谉 诇讗讜 砖谞讬转谉 诇讗讝讛专转 诪讬转转 讘"讚 [讛讜讗] 讜讻诇 诇讗讜 砖谞讬转谉 诇讗讝讛专转 诪讬转转 讘"讚 讗讬谉 诇讜拽讬谉 注诇讬讜:




诪转拽讬祝 诇讬讛 专讘 讗砖讬 诪讬 讻转讬讘 讗诇 讬讜爪讬讗 讗诇 讬爪讗 讻转讬讘 讜讗诇 讬爪讗 拽专讬谞谉. 驻讬' 讘讛讜爪讗转 讞驻抓 讗讝讛专转 诪讬转转 讘"讚 讘讬爪讬讗转 转讞讜诪讬谉 讗讬谉 砖诐 诪讬转讛:




讛讚专谉 注诇讱 诪讘讜讬.



注讜砖讬谉 驻住讬谉 诇讘讬专讗讜转 讚' 讚讬讜诪讚讬谉 专讜讗讬谉 讻讞' 讚讘专讬 专' 讬讛讜讚讛 讻讜':






专诪讘"谉

讗诪专讬 讚讘讬 专讘讬 讬谞讗讬 诇讗 砖谞讜 讗诇讗 注讬专讜讘讬 讞爪专讜转 讗讘诇 注讬专讜讘讬 转讞讜诪讬谉 讻讜'. 讻转讜讘 讘讛诇讻讜转, 讜拽砖讬讗 诇谉 讛讬讻讬 讗诪专讬' 讛讻讗 诇讜拽讬谉 注诇 注讬专讜讘讬 转讞讜诪讬谉 讚讘专 转讜专讛 讜讗谞谉 拽讬"诇 讚诇讬转讬' 诇讚专"注 讚讗诪专 转讞讜诪讬谉 讚讗讜专讬讬转讗 讜讗砖讻讞谉 讘讙诪' 讚讘谞讬 诪注专讘' 讚讙专住讬 讛讙讬注讜讱 住讜祝 转讞讜诪讬 砖讘转 砖讗讬谞谉 诪讞讜讜专讬谉 讚讘专 转讜专讛 专讘讬 诪谞讗 讘注讬 谞讬讞讗 讗诇驻讬诐 讗诪讛 讗讬谞讜 诪讞讜讜专 讚' 讗诇驻讬诐 诪讞讜讜专 讛讬讗 专"砖 讘专 讘讬住谞讗 讘砖诐 专讘讬 讗讞讗 讗讬谉 诇讱 诪讞讜讜专 诪讻讜诇诐 讗诇讗 转讞讜诐 讬"讘 诪讬诇 讻诪讞谞讛 讬砖专讗诇 讻讜'. 专讗讛 专讘讬谞讜 讛讙讚讜诇 诇讛注诪讬讚 讚讘专讬 专"讞 讘转讞讜诪讬 讬"讘 诪讬诇 讜讛诐 诪讚"转 砖诇 (讗讘 诪诇讗讻讛) [讗讬住讜专 诇讗讜] 讜讛拽砖讛 注诇 讝讛 讜注讚讬讬谉 讛拽讜砖讬讗 讘诪拽讜诪讛 注讜诪讚转 砖讗讬谉 诇谞讜 注讬专讜讘讬 转讞讜诪讬谉 讗诇讗 讘住讜祝 讗诇驻讬诐 讗诪讛 讘诇讘讚 讜讗诐 讛谞讬讞 注讬专讜讘讜 讞讜抓 诇讗诇驻讬诐 讗讬谉 注讬专讜讘讜 注讬专讜讘 讜讗住讜专 诇讜 诇爪讗转 讞讜抓 诇讗诇驻讬诐 讗驻讬' 讗诪讛 讗讞转 讜讗诐 讗讬住讜专 讝讛 诪讚专讘谞谉 讛讜讗 诇讗 讬诇拽讛 注诇讬讛谉 讚讘专 转讜专讛 讗诇讗 诇讚讘专讬 专"注. 讗诇讜 讚讘专讬讜 讝"诇 讜讛谞讬讞 讛注谞讬谉 讛讝讛 讘拽讜砖讬讗.
讜讛专讗讘"讚 讝"诇 讛诇讱 讗讞专讬讜 讘讚专讱 讛讝讛 讜讛讜讗 讙讜专住 讘讘专讬讬转讗 讚专"讞 诇讜拽讬谉 注诇 讛转讞讜诪讬谉 讚讘专 转讜专讛 讜诪驻专砖 诇讛 讘转讞讜诪讬 讙' 驻专住讗讜转 讜讞讬讝拽 讚讘专讬讜 诪诪讛 砖讗诪专讜 讘驻' 诪讬 砖讛讜爪讬讗讜讛讜 讛谞讬 讗诇驻讬' 讻讜' 讗诪讛 讜讗诪专 专讘 讞住讚讗 诇诪讚讜 诪诪拽讜诐 诪诪拽讜诐 讻讜' 砖诪注讬' 诪讬谞讛 讚转讞讜诪讬谉 讗讬转 诇讛讜 注讬拽专 诪讛"转 讚注"讻 讜讚讗讬 讗诇 讬爪讗 讗讬砖 诪诪拽讜诪讜 注诇 转讞讜诪讬谉 拽讗诪专 讜诇讗 注诇 诪拽讜诪讜 诪诪砖 诪讬讛讜 诇专讘谞谉 讛讗讬 拽专讗 讘转讞讜诐 讙' 驻专住讗讜转 谞讗诪专 讻诪讞谞讛 讬砖专讗诇 讗讘诇 讗诇驻讬诐 讗诪讛 讗住诪讻转讗 讚专讘谞谉 讛讬讗 讜住诪讻讬' 诇讛讜 讗讛讗讬 拽专讗 讜讙诪专讬 诪讙"砖 讗讘诇 讚讗讜专讬讬' 诇讗 讜讻讬讜谉 讚转讞讜诪讬谉 讗讬转 诇讛讜 注讬拽专 诪讛"转 讜讗诇驻讬' 讗诪讛 谞诪讬 讗讬讻讗 诇诪住诪讻讬谞讛讜 讗拽专讗 讘谞讬 诪讞谞讛 谞诪讬 诪讜讝讛专讬谉 注诇讬讛诐 讜讛讗 讚转谞讬 专"讞 诇讜拽讬谉 注诇 讛转讞讜诪讬谉 讚讘专 转讜专讛 注诇 砖诇砖 驻专住讗讜转 拽讗诪专 讻诇 讗诇讜 讚讘专讬 讛专讘 讝"诇.
讜转讞诇讛 讬砖 诇讬 诇讜诪专 讚讜讚讗讬 专"注 讜专讘谞谉 讘转讞讜诐 讗诇驻讬诐 讗诪讛 驻诇讬讙讬 讻讚诪驻讜专砖 讘住讜讟讛 讘驻专拽 讻砖诐 砖讛诪讬诐 讘讜讚拽讬谉 讜讬砖 诇转诪讜讛 诇讚讘专讬 专"注 讻讬讜谉 讚讗诇驻讬诐 讗诪讛 诪讛"转 讛诐 讛讬讗讱 注讬专讜讘 诪讜注讬诇 诇讬诇讱 讬讜转专 讜讛专讬 讛注讬专讜讘 讛讝讛 诪讜注讬诇 诇注谞讬谉 砖诇 讚讘专讬讛诐 讜讛讜讗 讚讜诪讛 诇注讬专讜讘讬 转讘砖讬诇讬谉 讜诇注讬专讜讘讬 讞爪专讜转 砖讛讜讗 诪讚讘专讬讛诐 讜讘讜讚讗讬 砖讛诪注专讘 讘专讙诇讬讜 讗驻砖专 砖讛讜讗 诪讛"转 诇驻讬 砖讛讜讗 拽讜谞' 讘讬谉 讛砖诪砖讜转 砖讘讬转转讜 讘诪拽讜诐 专讙诇讬讜 讜讻讗谉 讛讜讗 诪拽讜诪讜 讜讻讗谉 讛讜讗 注讬专讜讘讜 讗诇讗 注讬专讜讘 讛驻转 讗讬讱 诪讜注讬诇 诪讛"转 讜诪讛讬讻谉 诇诪讚 专"注 讛讬转专 注讬专讜讘 诇讛拽诇 注诇 讚"转 讜讘讜讚讗讬 砖诇讗 讛讬讛 专"注 讞讜诇拽 讘注讬专讜讘 讻讚转谞谉 专"注 讗讜诪专 讗讬谉 诇讜 诪诪拽讜诐 注讬专讜讘讜 讗诇讗 讗诇驻讬' 讗诪讛 讗"专 注拽讬讘' 讗讬 讗转诐 诪讜讚讬诐 诇讬 讘谞讜转谉 注讬专讜讘讜 讘诪注专' 砖讗讬谉 诇讜 诪诪拽讜诐 注讬专讜讘讜 讗诇讗 讗诇驻讬' 讗诪讛 讻讜' 讘驻专拽 讻讬爪讚 诪注专讘讬谉 讜专"诪 谞诪讬 住讘专 诇讛 讻讜转讬' 讘转讞讜诪讬谉 讚讗讜专讬讬转讗 讜诪讜讚讛 讘注讬专讜讘 驻转 讻讚转谞谉 转专讜诪讛 讜谞讟诪讗转 诪砖讞砖讬讻讛 专"讬 讜专"诪 讗讜诪专 讛"讝 讞诪专 讙诪诇 讜转谞讬讗 讘讗 讗讚诐 讗讞讚 诇驻谞讬讜 讗诪专 诇讜 专讘讬 注专讘转讬 讘讘爪诇讬诐 诇讟讘注讬谉 讜讛讜砖讬讘讜 专"诪 讘讚' 讗诪讜转 砖诇讜 讜讘讛专讘讛 诪拽讜诪讜转 讘诪住' 讝讜 诪讜讻讬讞 讻谉 砖讛讻诇 诪讜讚讬诐 讘注讬专讜讘.
讗诇讗 讬"诇 诇讚讘专讬 讛讗讜诪专 转讞讜诪讬谉 讚讗讜专讬讬转讗 讗讜 砖讛注讬专讜讘 讛诇讻讛 诇诪砖讛 诪住讬谞讬 讗讜 讞讻诪讬诐 住讘讜专讬谉 讻讬讜谉 砖讚注转讜 讘讻讗谉 讜讗诪专 转讛讗 砖讘讬转转讬 讘诪拽讜诐 驻诇讜谞讬 注砖讗讜 讘讬转讜 讜诪砖诐 讗谞讬 拽讜专讗 讗诇 讬爪讗 讗讬砖 诪诪拽讜诪讜 讜讻讚讗诪专讬' 讘驻专拽 讛讚专 (注讬专讜讘讬谉 注讙,讗) 讛转诐 讗谞谉 住讛讚讬 讚讗讬 诪转讚专 诇讛 讛转诐 讟驻讬 谞讬讞讗 诇讬' 讜讛讜讛 诇讬讛 诪拽讜诐 驻讬转讗 讜诇讬谞讛 讜诪讛转诐 诪砖讞讬谞谉 诇讬' 谞诪爪讗讜 讛注讬专讜讘讬谉 讘讬谉 讘专讙诇讬讜 讘讬谉 讘驻讛 讘讬谉 讘驻转 讻讜诇诐 讚"转 讛诐 讜讻讬讜谉 砖讛注谞讬谉 讻谉 诇讻砖转诪爪讗 诇讜诪专 诪讜讚讬诐 讞讻诪讬诐 讘讙' 驻专住讗讜转 砖讛谉 诪讚"转 讜讝讛讜 诪拽讜诪讜 讛讻转讜讘 讘转讜专讛 讗祝 讛谉 讬砖 讘讛诐 注讬专讜讘 诪讚讬谉 转讜专讛 诪谞讬讞 讗讚诐 注讬专讜讘讜 讘住讜祝 讙' 驻专住讗讜转 讜诪讛诇讱 讙' 驻专住讗讜转 讗讞专讜转 讜讻讬 讬讛讘讬谞谉 诇讬讛 讙' 驻专住讗讜转 诇讚讘专讬 讞讻诪讬诐 讜讘讬谉 讗诇驻讬诐 讗诪讛 诇讚讘专讬 专"注 讗诇讜 讜讗诇讜 诪谉 讛转讜专讛 讜注讬专讜讘 诪讜注讬诇 讘讛诐 讜诪注转讛 谞住转诇拽讛 讛拽讜砖讬讗 讛讝讜 诪讚讘专讬 专"讞 讜诇讜拽讬谉 注诇 注讬专讜讘讬 转讞讜诪讬谉 讚讙' 驻专住讗讜转 拽讗诪专.
讜诪注转讛 讗讬谉 讛专讘 专' 讗讘专讛诐 爪专讬讱 诇诪讞讜拽 讛住驻专讬诐 讜诇讛讙讬讛 诇讜拽讬谉 注诇 讛转讞讜诪讬谉 讜讻谉 专讘讬谞讜 讛讙讚讜诇 讝"诇 注爪诪讜 讗讬谉 拽讜砖讬讬转讜 注讜诪讚转 讘诪拽讜诪讜 诪讚讘专讬 专"讞 讗诇讗 诪讚讘专讬 专讘讬 讬谞讗讬 讬砖 诇讜 拽讜砖讬' 砖讛专讬 讜驻讟讜专讬' 诪诇注专讘 讗诐 讘注专讜讘讬 转讞讜诪讬谉 讛讬讗 注诇 讗诇驻讬诐 讗诪讛 讘诇讘讚 讛讬讗 砖谞讜讬讛 讚诇讗 拽转谞讬 讜诪讜转专讬谉 诇讛诇讱 讙' 驻专住讗讜转 讜驻讟讜专讬诐 诪诇注专讘 讗诇讗 讜驻讟讜专讬谉 诪诇注专讘 讘诇讘讚 拽转谞讬 诇讗 讛转讬专讜 诇讛诐 讗诇讗 注讬专讜讘 砖驻讟专讜诐 诪诪谞讜 诪讛 砖讗讞专讬' 诪讜转专讬谉 讘注讬专讜讘 讛转讬专讜 讘诪讞谞讛 讘诇讗 注讬专讜讘 讜注诇讛 拽讗诪专讬' 讚讘讬 专讘讬 讬谞讗讬 讗讘诇 注讬专讜讘讬 转讞讜诪讬谉 讞讬讬讘讬谉 讚转谞讬 专"讞 讻讜' 讗诇诪讗 讘转讞讜诪讬 讗诇驻讬诐 讗诪讛 拽讗诪专讬' 讗诇讗 砖讛专讗讘"讚 诪转专抓 讘讝讜 讻诪讜 砖讻转讘谞讜 讚讛讻讬 讗诪专讬' 讻讬讜谉 讚转讞讜诪讬谉 讬砖 诇讛诐 注讬拽专 诪讛"转 讘讙' 驻专住讗讜转 讻讚转谞讬 专"讞 讗祝 讘讗诇驻讬诐 讗诪讛 讗讬谉 驻讟讜专讬谉 砖诇讗 谞驻讟专讜 讘诪讞谞讛 讗诇讗 讘讚讘专 砖注讬拽专讜 诪讚讘专讬讛诐 讻讙讜谉 谞讟讬诇转 讬讚讬诐 讜讛"讝 注讜诇讛 讘拽讜砖讬 讜讘讚讜讞拽 讜讻诇 讝讛 讻讚讬 砖诇讗 诇讛讜爪讬讗 讛砖诪讜注讛 诪讛诇讻讛, 讗讘诇 注讻砖讬讜 讗谞讬 讞讜讝专 注诇 讛注讬拽专 砖讛诐 住讜诪讻讬' 注诇讬讜 讘转讞讜诪讬 讙' 驻专住讗讜转 讜讘讜讚讗讬 诇驻讬 讙诪专讗 砖诇谞讜 讗讬谉 讛驻讬专讜砖 讛讝讛 诪讞讜讜专 讻诪讜 砖讗诪专谞讜 砖讗"讗 诇讜诪专 砖讛讻转讜讘 诪讝讛讬专谉 砖诇讗 诇爪讗转 诪诪讞谞讛 讬砖专讗诇 砖讛讬讗 讙' 驻专住讗讜转 砖讛诪讞谞讛 讻注讬专 讙讚讜诇讛 讚诪讬 讜诪讛诇讻讬谉 讗转 讻讜诇讛 讜讞讜爪讛 诇讛 讘转讞讜诪讬 砖讘转 讻讚讗诪专讬' 诇拽诪谉 讘驻' 讻讬爪讚 诪注讘专讬谉, 诪转讬讘 专讘 讞住讚讗 讜讬讞谞讜 注诇 讛讬专讚谉 诪讘讬转 讛讬砖讬诪讜谉 注讚 讗讘诇 讛砖讟讬诐, 讜讗诪专 专讘讛 讘专 讘专 讞谞讛 诇讚讬讚讬 讞讝讬 诇讬 讜讛讜讬讗 转诇转讗 驻专住讬 注诇 转诇转讗 驻专住讬, 讜转谞讬' 讻砖讛讬讜 谞驻谞讬谉 讗讬谉 谞驻谞讬谉 讗诇讗 诇讗讞讜专讬讛谉 诇讜诪专 砖讛谉 诪讛诇讻讬谉 诪转讞诇转 讛诪讞谞讛 诇住讜驻讜 讜讬讜爪讗讬谉 诪砖诐 讜谞驻谞讬谉, 讜诪转专抓 专讘讗 讚讙诇讬 讗讛诇讬 诪讚讘专 拽讗诪专转 砖讗谞讬 讛转诐 讻讬讜谉 讚讻转讬讘 注"驻 讛' 讬讞谞讜 讜注"驻 讛' 讬住注讜 讻诪讗谉 讚拽讘注 诇讛讜 诪拽讜诐 讚诪讬 诇讜诪专 砖讛诪讞谞讛 讻注讬专, 讜讗"转 讚砖讬注讜专 诪拽讜诐 讘诇讘讚 讙诪专讬' 砖讛讜讗 讻诪讞谞讛 讬砖专讗诇 讗祝 讝讛 讗讬谞讜 诪讞讜讜专, 讜讘讙诪' 讚讬诇谉 诪砖诪注 讚驻砖讬讟' 诇讛讜 讚讗诇 讬爪讗 讗讬砖 诪诪拽讜诪讜 讗诇 讬讜爪讬讗 讛讜讗 讜讻讚讗诪专讬' 讘驻砖讬讟讜转 专讘讬 讬讜讞谞谉 讛讻讬 拽讗 拽砖讬' 诇讬' 诇讗讜 砖谞讬转谉 诇讗讝讛专转 讘"讚 讛讜讗 诇讜诪专 砖讗讬谉 讛讜爪讗讛 讬讜爪讗讛 [驻讬' 砖讬砖谞讛 讘讻诇诇] 诪讻诇诇 讛讻转讜讘 讛讝讛, 讜讗驻讬' 诇讚讘专讬 专"讞 讜专讘 讗砖讬 讚诪转专抓 诪讬 讻转讬讘 讗诇 讬讜爪讬讗 讗诇 讬爪讗 讻转讬讘 讜讗诇 讬爪讗 拽专讬, 讻讬讜谉 诇讜诪专 砖注讬拽专 讛讻转讜讘 诇转讞讜诪讬谉 讛讜讗 讜诇讜拽讬谉 注诇讬讜 讗注"驻 砖讗讬谉 讛讜爪讗讛 诪讜爪讗转 诪诪谞讜 诪讚讻转讬讘 讗诇 讬爪讗 讗讬砖 讜诇讗 讻转讬讘 讗诇 讬讛诇讱 讗讬砖 诪诪拽讜诪讜, 讜讻谉 讗驻砖专 砖讛讻转讜讘 诪讝讛讬专谉 注诇 讛诪谉 砖诇讗 讬爪讗讜 诇诇拽讜讟.
讜注讜讚 诪砖诪注 讘讙诪' 讚讬诇谉 讘讻诪讛 诪拽讜诪讜转 砖讗讬谉 诇转讞讜诪讬谉 注讬拽专 诪讛"转, 讗诇讗 诇讚讘专讬 专"注 讻讚讗诪专讬' 讘驻' 讻诇诇 讙讚讜诇 讚讬讚注 诇讛 诇砖讘转 讘诪讗讬 讚讬讚注 诇讛 诇转讞讜诪讬谉 讗诇讬讘讗 讚专"注, 讗诇诪讗 诇专讘谞谉 诇讬讻讗 转讞讜诪讬谉 讚讗讜专讬讬转讗, 讜讘驻专拽 诪讬 砖讛讞砖讬讱 诇讗讜 诪讻诇诇 讚讗讬讻讗 诪讬讚讬 讚讗讬谉 讞讬讬讘讬谉 注诇 砖讙讙转讜 讞讟讗转 讜诇讗 注诇 讝讚讜谞讜 讻专转 讜诪讗讬 谞讬谞讛讜 诪讞诪专 诇讗 转讞讜诪讬谉 讗诇讬讘讗 讚专"注 讛讘注专讛 讗诇讬讘讗 讚专讘讬 讬讜住讬, 讜讘诪住' 讬讜"讟 讘驻' 诪砖讬诇讬谉 讙讝专讛 砖诪讗 讬爪讗 讞讜抓 诇转讞讜诐 砖"诪 转讞讜诪讬谉 讚讗讜专讬讬转讗, 讗诇讗 讙讝专讛 砖诪讗 讬讞转讜讱 讝诪讜专讛 讜讙讚讜诇讛 诪讛谉 诇拽诪谉 讘驻' 讘讻诇 诪注专讘讬谉 讚讗诪专讬' 讙讘讬 讟讜诪讗讛 砖诇 讚讘专讬讛诐 讘讗讜讻诇 讗讜讻诇讬谉 讟诪讗讬谉 讜讛讘讗 专讗砖讜 讜专讜讘讜 讘诪讬诐 砖讗讜讘讬谉 诇专讘讬 讬讜住讬 讚讗诪专 住驻拽讜 讟诪讗, 砖讗谞讬 讟讜诪讗讛 讛讜讗讬诇 讜讬砖 诇讛 注讬拽专 诪讛"转 砖讘转 谞诪讬 讚讗讜专讬讬转讗 讛讬讗 拽住讘专 专讘讬 讬讜住讬 转讞讜诪讬谉 讚专讘谞谉, 讗诇诪讗 转讞讜诪讬谉 讚讘专 砖讗讬谉 诇讜 注讬拽专 诪讛"转 讻诇诇 讛讜讗. 讜讗"转 砖讬砖 诪讛诐 讚讗讜专讬讬转讗 讛讗 讗讬讻讗 诇讛讜 注讬拽专 诪讛"转 讻讟讜诪讗讛 砖诇 讚讘专讬讛诐 讜讗讚专讘讗 转讞讜诪讬谉 讞诪讬专讬 讚讘讚讬讚讛讜 讙讜驻讬讬讛讜 注讬拽专 诪讛"转, 讗讘诇 讟讜诪讗讛 讚讘讗 专讗砖讜 讜专讜讘讜 讘诪讬诐 砖讗讜讘讬谉 诇讬讻讗 讘讚讬讚讬讛 转讜专讛 讻诇诇, 讗诇讗 讙讝专讛 诪砖讜诐 讟讜诪讗讛 讗讞专转 砖诇 转讜专讛.
讜讻讘专 专讗讬转讬 砖讚讜讞讬谉 讻诇 讝讛 诇讜诪专 讚谞拽讟 专"注 讘转讞讜诪讬谉 诇专讜讜讞' 讚诪讬诇转讗 讜诇讗 注诇讛 注诇 讚注转 诇讙讝讜专 讙讘讬 专讜讻讘讬谉 注"讙 讘讛诪讛 诪砖讜诐 讙' 驻专住讗讜转 讚诪专讞拽 讟讜讘讗 讜讻谉 讘砖诇 专' 讬讜住讬 讚讜讞讬谉 讚讛讛讜讗 诇讬砖谞讗 讚拽讗 诪讜拽讬 诇专' 讬讜住讬 诪砖讜诐 讚拽住讘专 转讞讜诪讬谉 讚专讘谞谉 诇讬转 诇讬讛 讚专"讞.
讜讻诇 讗诇讜 讚讘专讬诐 讘讟诇讬诐 讛诐, 砖讛专讬 讚讘专讬 专"讞 讗诐 注诇 讙' 驻专住讗讜转 讛诐 讘诇讗 诪讞诇讜拽转 谞讗诪专讜 讜诇诪讛 转驻住讜 诇讛诐 讘讙诪' 讘讻"诪 讚讘专讬 讛讬讞讬讚, 讜讛讗讬讱 讗讜诪专 住转诐 讘讚专' 讬讜住讬 拽住讘专 转讞讜诪讬谉 讚专讘谞谉 诇讜诪专 砖讗讬谉 诇讛诐 注讬拽专 诪谉 讛转讜专讛 讚讛诇讗 讻诇 讛讗讜诪专 转讞讜诪讬谉 诪讚专讘谞谉 讬砖 诇讛诐 注讬拽专 诪讛"转 讜讛讗讬讱 诇讗 讛讝讻讬专讜 讚讘专讬 专"讞 讻讗谉, 讜转诪讛 注诇 注爪诪讱 讗诐 转讞讜诪讬 砖诇砖 驻专住讗讜转 诪讞讜讜专讬谉 讛诐 讻诪讜 砖讛讜讝讻专 讘讬专讜砖' 讛讬讗讱 诇讗 讛拽砖讜 谞诪讬 (讛讗讬讻讗) 诇诪"讚 转讞讜诪讬谉 讗讬谉 诇讛诐 注讬拽专 诪讛"转 讜讛讻转讬讘 讗诇 讬爪讗 讗讬砖 诪诪拽讜诪讜, 讜转谞讬 专讘讬 讞讬讬讗 诇讜拽讬谉 注诇 注讬专讜讘讬 转讞讜诪讬谉 讚讘专 转讜专讛 讜谞讬驻专讜拽, 拽住讘专 专讘讬 讬讜住讬 讻讜诇讛讜 转讞讜诪讬谉 讚专讘谞谉, 讗诇讗 砖"诪 转讞讜诪讬谉 讚专讘谞谉 讛讗诪讜专讬诐 讘讻"诪 讛讬讬谞讜 砖讗讬谉 诇讛诐 注讬拽专 诪讛"转 讻诇诇.
讜注讜讚 讬砖 诇住诪讜讱 专讗讬讛 诪讝讜 砖讗诪专讜 讘驻' 砖谞讬 砖注讬专讬诐. 注转 讗驻讬诇讜 讘砖讘转 诇诪讗讬 讛诇讻转讗 讜讗诪专 专讘 砖砖转 诇讗 谞爪专讻讛 砖讗诐 讞诇讛 诪专讻讬讘讜 注诇 讻转驻讜 讜讛讜讬谞谉 讘讛 讻诪讗谉 讚诇讗 讻专"谞 讚讗讬 专讘讬 谞转谉 讛讗诪专 讞讬 谞讜砖讗 讗"注 讜诪驻专拽讬谞谉 讞诇讛 砖讗谞讬 讜讗讬 转讞讜诪讬 砖诇砖 驻专住讗讜转 讚讘专 转讜专讛 讛谉 诪讗讬 拽讜砖讬' 诇讬诪讗 砖诪讜诇讬讻讜 注讚 讛爪讜拽 讘诇讗 住讜讻讜转 讙' 驻专住讗讜转 讜讻谉 讛讬讜 诪讬专讜砖诇讬诐 谞诪讬 讬"讘 诪讬诇 讻讚讗讬' 讛转诐 讗诇讗 砖"诪 诇讚讘专讬 讞讻诪讬诐 转讞讜诪讬谉 诇注讜诇诐 诪讚讘专讬讛诐.
讜讙讚讜诇讛 砖讘专讗讬讜转 讻讜诇谉 砖诇讗 讛讜讝讻专讜 讘转诇诪讜讚谞讜 讙' 驻专住讗讜转 讘砖讜诐 诪拽讜诐 讜讻讬讜谉 砖谞砖谞讛 诪讞诇讜拽转 专"注 讜专讘谞谉 讘转讞讜诪讬谉 诇专"注 转讞讜诪讬 讗诇驻讬诐 讗诪讛 诪讛"转 讜诇讚讘专讬 讞讻诪讬诐 诪讚讘专讬讛诐 讜讻"诪 砖讛讜讝讻专讜 转讞讜诪讬诐 讜诪讞诇拽讜转诐 讘注谞讬谉 讝讛 谞讗诪专讜 讜诇讗 讛讜讝讻专讜 砖诇砖 驻专住讗讜转 诪注讜诇诐 讘转诇诪讜讚, 讛讬讗讱 讘讗 专"讞 讜砖谞讛 住转诐 诇讜拽讬谉 注诇 注专讜讘讬 转讞讜诪讬谉 诪谉 讛转讜专讛, 讜讛诇讗 转讞讜诪讬谉 讛讗诪讜专讬诐 讘讻"诪 讗诇驻讬诐 讗诪讛 讛诐 讜诇驻专砖 讛诪讞诇讜拽转 讛讝讛 注诇 讛砖讬注讜专 讛诪讜讝讻专 讘讬专讜砖' 讜讗讬谞讜 讘讙诪' 讻诇诇 讛讘诇 讛讜讗 讜专注讜转 专讜讞.
讜讻谉 拽砖讛 诪讗讚 砖讛专讬 诪砖谞转谞讜 讜驻讟讜专讬谉 诪诇注专讘 注诇 讗诇驻讬诐 讗诪讛 讛讜讗 讻诪讜 砖驻讬专砖谞讜, 讜讛讬讗讱 讘讗讜 讚讘专讬 专讘讬 讬谞讗讬 住转诐 诇讛讜爪讬讗讛 诪讛谉 诪讚转谞讬 专"讞 讜讛驻讬' 砖讛讝讻专谞讜 诇诪注诇讛 讚讘专讬 谞讘讬讗讜转 讛谉 讜讗讬谉 诇砖讜谉 讛讙诪专讗 住讜讘诇讜 讜讛讬专讜砖诇诪讬 砖讻转讘讜 讛讙讬注讜讱 住讜祝 转讞讜诪讬 砖讘转 砖讗讬谞谉 诪讞讜讜专讬谉 讚"转 诇讗 诇讚讘专讬 专"讞 讗诪专讜 讗诇讗 诇讚注转 专讘讬 讬讜住讬 砖讗诪专 诪砖讜诐 讞诪砖讛 讝拽谞讬诐 住驻拽 讛注讬专讜讘 讻砖专 讜讛拽砖讜 讘讛 砖讛专讬 讛注讬专讜讘 讚讘专 转讜专讛 讛讜讗 讜讘住讜祝 讛住讜讙讬' 讛注诇讜 讗"专 讬讜住讬 拽诪讬讬转讗 讻讚诪专 专' 讛讜砖注讬讗 讛讙讬注讜讱 住讜祝 转讞讜诪讬谉 砖讗讬谞谉 诪讞讜讜专讬谉 讚讘专 转讜专讛 诇讜诪专 砖讛讜讗 住驻拽 砖诇 讚讘专讬讛诐 诇讛拽诇 讜讗注"驻 砖讬砖 诇讛诐 注讬拽专 诪讛"转 讚讜诪讬讗 讚讟讜诪讗讛 讚转谞谉 专讘讬 讬讜住讬 诪讟诪讗 讻讘专 转讬专爪讜 砖诐 转诪谉 讻砖诐 讙专诪讬讛 讜讛讻讗 诪砖讜诐 讞诪砖讛 讝拽谞讬诐 讻讚诪转专爪讬谞谉 注诇讛 讘讙诪' 讚讬诇谉.
诪"诪 诇讗 诇诪讚谞讜 诪砖诐 诇专' 讞讬讬讗 砖讛讜讗 住驻拽 讘转讞讜诪讬谉 讗诇讗 诇专' 讬讜住讬 讚诪拽讬诇 讘讛讜 讜诪讻砖讬专 讘住驻拽 注讬专讜讘 诇讚讬讚讬讛 讗诪专讬谞谉 讚讗诇驻讬诐 讗诪讛 诪讚讘专讬讛诐 讜讙' 驻专住讗讜转 转讜专讛 讜讘讙诪' 讚讬诇谉 讗诪专讬谞谉 讚诇专讘讬 讬讜住讬 讗讬谉 诇讛诐 注讬拽专 诪谉 讛转讜专讛 讻诇诇.
讜注讜讚 诪爪讬谞讜 砖诐 讘驻专拽 讘诪讛 诪讚诇讬拽讬谉 讜诪注专讘讬谉 住驻拽 讞砖讬讻讛 专"讞 讘专 讗砖讬 讗"专 讛讚讗 讚转讬诪专 讘注讬专讜讘讬 讞爪专讜转 讗讘诇 讘注讬专讜讘讬 转讞讜诪讬谉 讚讘专 转讜专讛 讛诐 讛专讬 砖住转诐 讙诪专讬 砖诇 讗"讬 住讘讜专讬谉 转讞讜诪讬谉 诪讛"转 讻专"讞 讜讛讬讬谞讜 讘转讞讜诪讬 讗诇驻讬诐 讗诪讛 讜讛谉 转讞讜诪讬谉 讛诪讜讝讻专讬诐 讘讻"诪 讜讻讬讜谉 砖驻住拽谞讜 转讞讜诪讬谉 讚专讘谞谉 讗讬谉 诇转讞讜诪讬 砖诇砖 驻专住讗讜转 注诇 诪讛 砖讬住诪讜讻讜 讘讙诪' 讚讬诇谉 讻诇诇, 讜讗诐 转砖讗诇 讝讜 砖讗诪专谞讜 诪驻专拽 讻讬爪讚 诪注讘专讬谉 诪转讬讘 专讘 讞住讚讗 讜讬讞谞讜 诪讘讬转 讛讬砖讬诪讜转 注讚 讗讘诇 讛砖讬讟讬诐 讻讜', 诪讗讬 转讬讜讘转讬讛, 讚讛转诐 讚讗讻转讬 诇讗 转拽讜谉 转讞讜诪讬谉 讚讛讗 讗驻讬' 砖诇砖 驻专住讗讜转 诪谉 讛转讜专讛 诪讜转专讬谉 讛谉. 诇讗讜 拽讜砖讬' 讛讬讗 讚讻讬讜谉 讚拽专讗 诪驻讜专砖 砖讛讬讜 诪讛诇讻讬谉 讘诪讞谞讛 讬讜转专 诪讗诇驻讬诐 砖"诪 讬讜砖讘讬 爪专讬驻讬谉 讻讬讜砖讘讬 讛注讬专 讚诪讬 讜讬砖 诇讛诐 转讞讜诪讬谉 讛诪驻讜专砖讬谉 讘转讜专讛 诇专"注 讜专"诪 讜专"讞 讜讘讜讚讗讬 诪讬谞讬讬讛讜 谞砖诪注 诇专讘谞谉.
讜讗祝 讚讘专讬 专讘讬谞讜 讛讙讚讜诇 讝"诇 讗注"驻 砖诪住讜讘讻讬谉 讛诐 诇讗 转讛讗 诪注诇讛 诪讛谉 讛住驻拽 讛讝讛 诇诇拽讜转 注诇 转讞讜诪讬 砖诇砖 驻专住讗讜转 诪讛"转, 讗讘诇 讚讘专讬讜 讻讱 讛诐, 诪转讞诇讛 讘讗 诇转专抓 注诇 讛拽讜砖讬讗 砖诇讜 砖诪爪讬谞讜 讘转诇诪讜讚 讗"讬 砖讛诐 住讘讜专讬诐 讚转讞讜诪讬 讬"讘 诪讬诇 诪谉 讛转讜专讛 讜谞诪爪讗讜 注讻砖讬讜 诇驻讬 讛讬专讜砖诇诪讬 讛讝讛 转讞讜诪讬 砖讘转 讬砖 诪讛谉 讚专讘谞谉 讜讬砖 诪讛谉 讚讗讜专讬讬转讗, 诪讗诇驻讬诐 讗诪讛 注讚 讬"讘 诪讬诇 讛讬' 诇讜拽讛 注诇讬讛谉 讚专讘谞谉 讜诇专"注 讛讬讛 诇讜拽讛 注诇讬讛谉 诪讛"转. 诪讬"讘 诪讬诇 讜诇诪注诇讛 讛讬' 诇讜拽讛 注诇讬讛谉 诇讚"讛 讜注讚讬谉 讛拽讜砖讬' 讘诪拽讜诪讛 注讜诪讚转 讜讗讬谉 讗谞讜 讬讻讜诇讬谉 诇讚讞讜拽 讜诇讜诪专 砖讛讙诪专' 砖诇谞讜 住讜讘专转 讻谉 讜谞注诪讬讚 讚讘专讬 专"讞 讘讬"讘 诪讬诇 诪驻谞讬 砖讗讬谉 诇谞讜 注专讜讘讬 转讞讜诪讬谉 讗诇讗 住讜祝 讗诇驻讬诐 讜讗诐 讗住讜专 讝讛 诪讚专讘谞谉 诇讗 讛讬' 诇讜拽讛 注诇讬讛谉 诪讛"转 讜专"讞 讛讬' 诇讜拽讬谉 注诇 注讬专讜讘 转讞讜诪讬谉 拽讗诪专 讜讻讚专' 讬谞讗讬. 讜诪注转讛 讻讬讜谉 砖诇讗 谞讜讻诇 诇驻专砖 讛讘专讬讬转讗 讝讜 砖诇 专"讞 讜专讘讬 讬谞讗讬 讘转讞讜诪讬 讬"讘 诪讬诇 讘讟诇讛 住讘专讛 讝讜 诪谉 讛讙诪' 砖诇谞讜 讜讗讬谉 诇谞讜 讘转诇诪讜讚谞讜 讝讻专 诇讬"讘 诪讬诇 讗诇讗 转讞讜诪讬谉 讚专讘谞谉 讜讗讬谉 诇讛诐 注讬拽专 诪谉 讛转讜专讛 讗诇讜 讛诐 讚讘专讬讜 讝"诇 讜讝讜 讛讬讗 住讘专转讜 讜诇讗 砖讬讛讗 转讜拽注 注爪诪讜 诇讚讘专讬 讛诇讻讛 诇驻住讜拽 转讞讜诪讬谉 讚讗讜专讬讬转讗 讗驻讬' 讘讬' 驻专住讗讜转.
讜专讗讬转讬 注讜讚 诇专讘 专' 讗驻专讬诐 转诇诪讬讚讜 讝"诇 住讘专讗 讗讞专转 砖讛砖讬讘 讜讗诪专 讚讗诪专讬 讚讗谞谉 拽讬"诇 讚诇讬转 讛诇讻转讗 讻专"注 诇讗 讬讚注讬' 诪讛讬讻讗 拽讬讬诪讗 诇谉 讛讻讬 讗诇讗 诪住驻拽 讘讙诪' 讟讜讘讗 讚拽讗诪专讬谞谉 讘讛讚讬讗 讛谞讬 讗诇驻讬诐 讗诪讛 讛讬讻讗 讻转讬讘谉 讜讗诪专 专讘 讞住讚讗 诇诪讚谞讜 诪拽讜诐 诪诪拽讜诐 讻讜' 诪讬讛讜 专讘讬 注拽讬讘讗 住讘专 讗诇驻讬诐 讗诪讛 讚讻转讘 专讞诪谞讗 讛谉 讛谉 转讞讜诪讬 砖讘转 讜专' 讗诇注讝专 (讻专讘讬 讬讜住讬) 住讘专 诇砖讚讜转 讜讻专诪讬诐 讻讚讗讬' 讘诪住' 住讜讟讛 讜专讘谞谉 讜专讘讬 讞谞讬谞讗 讘谉 讗谞讟讬讙谞讜住 讬诇驻讬 诇讛 讘讙"砖 讜讛讜讛 诇讬讛 讚讘专 砖注讬拽专讜 诪讚讘专讬 转讜专讛 讜驻专讜砖讜 诪讚讘专讬 住讜驻专讬诐 讜讛讗讬 转谞讗 讚拽讗诪专 诇讗 讗诪专讜 讘讚讘专 诇讛讞诪讬专 讗诇讗 诇讛拽诇 讜转讞讜诪讬谉 讚专讘谞谉 专' 讗诇注讝专 讛讬讗, 讛讬诇讻讱 讛讗讬 转谞讗 讚拽转谞讬 专讬讘讛 讗讞讚 讜诪讬注讟 讗讞讚 讻讜', 诇讬讻讗 诇诪注讘讚 讘讛 注讜讘讚讗, 讜讻谉 谞诪讬 讛讗 讚转谞谉 讗驻讬' 注讘讚 讗驻讬' 砖驻讞讛 谞讗诪谞讬谉 诇讜诪专 注讚 讻讗谉 转讞讜诪讬 砖讘转 砖讛讬讗 讻讜诇讛 讗诇讬讘讗 讚专' 讗诇注讝专 讘专讘讬 讬讜住讬 讛讬讗 讜讻讬讜谉 讚诪住驻拽讗 诪讬诇转讗 诇讗 注讘讚讬谞谉 讘讛 注讜讘讚讗 讻讜' 注讚 讻讗谉 讚讘专讬 讛专讘 讝"诇. 讜讚讘专讬诐 诪砖讜讘砖讬谉 讛诐 讜讚拽讗诪专 诪讛讬讻讗 拽讬讬诪讗 诇谉 讚诇讬转 讛诇讻转讗 讻专讘讬 注拽讬讘讗. 讚讘专 讘专讜专 讛讜讗 讘讻诪讛 诪拽讜诪讜转 讘驻专拽 诪讬 砖讛讜爪讬讗讜讛讜 讗诪专 专讘讬 讬讛讜砖注 讘谉 诇讜讬 讛诇讻讛 讻讚讘专讬 讛诪拽讬诇 讘注讬专讜讘 讜诪驻专砖 诇讛 讗驻讬' 讬讞讬讚 讘诪拽讜诐 专讘讬诐, 讜讗诪专 诇讬讛 专讘讗 诇讗讘讬讬 诪讻讚讬 注讬专讜讘讬谉 讚专讘谞谉 诪讛 诇讬 讬讞讬讚 讘诪拽讜诐 讬讞讬讚 诪讛 诇讬 专讘讬诐 讘诪拽讜诐 专讘讬诐 讜驻' 讘讻诇 诪注专讘讬谉 讗"诇 专讘讗 诇专"谞 诪讗谉 讛讗讬 转谞讗 讚讗驻讬' 讘讚专讘谞谉 诇讬转 诇讬讛 讘专讬专讛 讚转谞讬讗 讛讗讜诪专 诇讞诪砖讛 讛专讬谞讬 诪注专讘 注诇 讗讬讝讛 诪讻诐 砖讗专爪讛 专爪讬转讬 诇讬诇讱 讻讜' 住讜讙讬讗 诪驻讜专砖转 讚注专讜讘讬 转讞讜诪讬谉 讚专讘谞谉 讜专讘讗 讘转专讗 讛讜讗 讜讛转诐 谞诪讬 讗诪专讬谞谉 讙讘讬 砖驻讬讻转 诪讬诐 (讘注谞讬谉) 讗讬 讘注讬转 讗讬诪讗 住驻拽 讚讚讘专讬讛诐 诇讛拽诇 讗讬 转讞讜诪讬谉 讚讗讜专讬讬' 讻专"注 讗祝 (讘讻诇讬诐) 讚讗讜专讬讬' 讛讜讗 讜讘住讜祝 讻讬爪讚 诪注讘专讬谉 讗诪专 专讘讗 驻诇讙讗' 讘注讬专讜讘讬谉 诇讬转 讚讞砖 诇讛 诇讚专' 注拽讬讘讗 诪讚诇讗 讗诪专讬谞谉 诇讬转 讚讞砖 诇讚专"注 住转诐 讜拽讗诪专 讘注讬专讜讘讬谉 诇讬转 讚讞砖 诇专"注 讗诇诪讗 讘讻讜诇讬讛 注讬专讜讘讬谉 诇讬转 讚讞砖 诇讬讛 诇讞讜诪专讗 讻专"注 诪砖讜诐 讚注讬专讜讘讬 转讞讜诪讬谉 讚专讘谞谉 讜讛诇讻讛 讻讚讘专讬 讛诪讬拽诇 讜诇讬转 讚讞砖 诇讬讛 讻专"注 讚诪讞诪讬专 讜讗讝讬诇 诇讟注诪讬讛 讚拽住讘专 注讬专讜讘讬 转讞讜诪讬谉 讚讗讜专讬讬' 讜注讜讚 住转诪讬讛 讚诪转谞讬' 专讬讘讛 讗讞讚 讜诪讬注讟 讗讞讚 讜诇讗 讗诪专讜 讞讻诪讬诐 讘讚讘专 诇讛讞诪讬专 讗诇讗 诇讛拽诇 讜专讘讬谞讗 讚讛讜讗 讘转专讗 驻讬专砖 诇讘专讬讬转讗 诇讗 诇讛拽诇 注诇 讚讘专讬 转讜专讛 讗诇讗 诇讛讞诪讬专 注诇 讚"转 讜转讞讜诪讬谉 讚专讘谞谉 讜讘驻' 讛讗砖讛 砖谞转讗专诪诇讛 注讜讚 讜讗诇讜 谞讗诪谞讬谉 诇讛注讬讚 讘讙讚诇谉 诪讛 砖专讗讜 讘拽讟谞谉 讜注"讻 讛讬讬谞讜 讘讗讬谉 讘转讞讜诐 砖讘转 讜拽讗诪专 转讞讜诪讬谉 讚专讘谞谉.
讜讘驻' 讞诇讜谉 讙讘讬 诪注砖讛 讚讻诇转讜 砖诇 专' 讛讜砖注讬讛 砖讛诇讻讛 诇诪专讞抓 讜讞砖讻讛 诇讛 讜注专讘讛 诇讛 讞诪讜转讛 讜讘讗 诪注砖讛 诇驻谞讬 专' 讞讬讬讗 讜讗住专讛 讜讗"诇 专' 讬砖诪注讗诇 讘专讘讬 讬讜住讬 讘讘诇讗讬 讻诇 讻讱 讗转讛 诪讞诪讬专 讘注讬专讜讘讬谉 讻讱 讗诪专 讗讘讗 讻诇 砖讗转讛 讬讻讜诇 诇讛拽诇 讘注讬专讜讘讬谉 讛拽诇. 讛专讬 诇驻讬 砖讛讬讛 专"讞 诪讞诪讬专 讘注讬专讜讘讬谉 讘讟注诪讬讛 讚讗诪专 诇讜拽讬谉 注诇 讚"转 讙谞讗讜 专' 讬砖诪注讗诇 讜拽专讗讜 讘讘诇讗讬 讜讗诪专 讻诇诇 讙讚讜诇 诪砖讜诐 讗讘讬讜 诇讛拽诇 讘注讬专讜讘讬谉 讜讗注"讙 讚讛转诐 诇讗 拽讬"诇 讻专' 讬砖诪注讗诇 讘专' 讬讜住讬 讚讗诪专 讗讬谉 爪专讬讱 诇讝讻讜转 诪砖讜诐 讞爪专讜转 讻讜' 诪驻谞讬 砖讛讬讗 讛诇讻讛 注诪讜拽讛 讜诪诪谞讛 谞砖转讘砖讜 讘讻诇 讛住讘专讜转 讛诇诇讜 砖讛讝讻专谞讜.
讜讗讜诪专 讗谞讬 砖讗讬谉 诇谞讜 注诇 讚讘专讬 专"讞 拽讜砖讬讗, 诇驻讬 砖专"讞 转谞讗 讛讜讗 讜砖讜讙讛 诪砖谞转讜 注诇 讚注转 注爪诪讜 讜诇讗 谞讚注 讗诐 讛讜讗 住讘讜专 ' 讻讚讘专讬 专"注 讚讗诪专 讗"讗 诇讜诪专 讗诇祝 砖讻讘专 谞讗诪专 讗诇驻讬诐 讗诇讗 讗诇祝 讗诪讛 诪讙专砖 讜讗诇驻讬讬诐 讗诪讛 转讞讜诐 砖讘转 讜诪砖诐 谞转讙诇讛 讛砖讬注讜专 讛讝讛 讜讘讗 诇诇诪讜讚 砖讛讬讜 诇讜拽讬谉 注诇讬讜 诪讚讻转讬讘 讗诇 讬爪讗 讗讬砖 诪诪拽讜诪讜 砖讛讜讗 讚讜专砖 讻讚讘专讬 专"讗 讘谞讜 砖诇 专' 讬讜住讬 讛讙诇讬诇讬 讚讗诪专 讗诇祝 讗诪讛 诪讙专砖 讜讗诇驻讬诐 讗诪讛 砖讚讜转 讜讻专诪讬诐 讜讚讜专砖 砖讘讜 讗讬砖 转讞转讬讜 讗诇讜 讚"讗 讗诇 讬爪讗 讗讬砖 诪诪拽讜诪讜 讗诇讜 讗诇驻讬诐 讗诪讛 讜讙诪专讬 诇讛讜 诪转讞讜诐 注专讬 诪拽诇讟 讜拽住讘专 讙诇讜讬讬 诪诇转讗 讘注诇诪讗 讛讜讗 讜诪讻讗谉 讛讬讜 诪诇拽讬谉 讗讜转讜 讜讗讬谉 专"讞 诪砖讙讬讞 注诇 诪讞诇拽讜转谉 砖诇 转谞讗讬谉 讜讗讬谉 诇谞讜 诇砖讗讜诇 注诇讬讜 讗诐 砖谞讛 诪砖谞转讜 讻讚讘专讬 讛讬讞讬讚 讗讜 讻讚讘专讬 讛专讘讬' 讻砖诐 砖诇讗 谞砖讗诇 讻谉 诇专"诪 讜专"讬 砖讛谉 讞讜诇拽讬谉 讘转讞讜诪讬谉 讚讗讜专讬讬' 讘驻' 讘讻诇 诪注专讘讬谉 讗讘诇 讻诇 讛转讬诪讛 讜讛砖讗诇讛 砖讬讻讜诇讬谉 讛专讗砖讜谞讬' 诇砖讗讜诇 注诇 讚讘讬 专' 讬谞讗讬 砖讗诪专讜 诇讗 砖谞讜 讗诇讗 注"讞 讗讘诇 注"转 (讚专讘谞谉) 讚转谞讬讗 专"讞 讻讜' 讜讻讬 诇诪讛 讛讜爪专讻讜 讚讘讬 专讘 讬谞讗讬 诇讞诇拽 讛诪砖谞讛 讛砖谞讜讬 讘住转诐 驻讟讜专讬谉 诪诇注专讘 诇讛讜爪讬讗讛 诪讚讘专讬 讛诪专讜讘讬谉 讜诇讛注诪讬讚讛 讘讚讘专讬 讛讬讞讬讚 讜注讜讚 诇诪讛 讛讜讝讻专讜 讚讘专讬 专"注 讘讻讗谉 砖讛专讬 讘讻诇 讛转诇诪讜讚 转讞讜诪讬谉 讚讗讜专讬讬' 讻讚讘专讬 专"注 讗谞讜 转讜诇讬谉 讗讜转讛 讜讙诐 讝讜 讗讬谞讛 拽讜砖讬讗 砖专' 讬谞讗讬 住讜讘专 讛讜讗 讻讚注转 专"讞 讚转讞讜诪讬谉 讚讗讜专讬讬转讗 讜诪注诪讬讚 诪砖谞转谞讜 讻讚讘专讬讜 讜诇讗 讘诇' 讬讞讬讚 讛讜讗 砖讜谞讛 讻谉 讗诇讗 专"注 讜专"诪 讜专"砖 诇讻讜诇讛讜 砖诪注讬谞谉 转讞讜诪讬谉 讚讗讜专讬讬' 讜诇讗 诪爪讬谞讜 讘转谞讗讬诐 诪讬 砖讞诇拽 注诇讬讛诐 讘驻讬专讜砖 讗诇讗 专讘讬 讬讜住讬 诪砖讜诐 讞诪砖讛 讝拽谞讬诐 专讘讬 讬砖诪注讗诇 讘专' 讬讜住讬 诪砖诪讜 讜讝讛 砖诇讗 讛讘讬讗讜 (讚讘专讬) 专' 讬谞讗讬 讘讻讗谉 讗诇讗 讚讘专讬 专"讞 诇驻讬 砖讗讬谉 诇谞讜 诪讬 砖讗诪专 讘驻讬专讜砖 转讞讜诪讬谉 讚讗讜专讬讬转讗 讗诇讗 诇专"讞 讘讘专讬讬转讗 讝讜 砖讗诇讜 讚讘专讬 专"注 讻诪砖谞转谞讜 砖诪讗 讗住诪讻转讗 讛谉 诇转讞讜诪讬谉 讜讗讬讛讜 谞诪讬 讻专"讗 讘谞讜 砖诇 专' 讬讜住讬 讛讙诇讬诇讬 讚专讬砖 讗"谞 专"讗 住诪讬讱 诇讬讛 诪讙"砖 讚专讘 讞住讚讗 讜专"诪 谞诪讬 诇讗 讗诪专讛 讘驻讬' 讗诇讗 讘讙诪' 讛讜讗 砖驻讬专砖讜讛 讻讱 讜讻讬讜谉 砖砖诪注谞讜 诇专"讞 讘驻讬' 转讞讜诪讬谉 讚讘专 转讜专讛 讛注诪讬讚 诪砖谞转 专"注 讻驻砖讟讛 讜讻讜谞诐 讗诪专讜 讚讘专 讗' 讜诪讚讘专讬 专"讞 诪驻讜专砖讬诐 讛讜讗 砖谞转讘专专讜 讚讘专讬 专"注 住转讜诪讬谉 讜讘讻诇 讛转诇诪讜讚 讗谞讜 转讜诇讬谉 转讞讜诪讬谉 讚讗讜专讬讬' 讻讚专"注 诪砖讜诐 讚拽讚讬诐 讜注讜讚 讚住转讜诪讛 讛讬讗 讜讻讜诇讛讜 讗诇讬讘讗 讚专"注 讗讬 谞诪讬 诪砖讜诐 讚诪转谞讬' 砖诪讬注讗 诇讛讜 讟驻讬 讜讻讚讗诪专讬谞谉 讘注诇诪讗 讘讻诇 诪拽讜诐 讛讗 诪谞讬 专"诪 讛讬讗 讚讗诪专 讗讚诐 诪拽谞讛 讚讘专 砖诇讗 讘讗 诇注讜诇诐 讜诪讬转诇讗 讘讗砖诇讬 专讘专讘讬 拽诪讗讬 诇专"诪 讜讘转专讗讬 诪讬谞讬讛 专"注 讜专讘讬 讗诇讬注讝专 讜专"讞 讻讚讗讬转讗 讘诪住' 讬讘诪讜转 讜讙讚讜诇讛 诪讛谉 讘驻' 讚' 诪讬转讜转 讛讗 诪谞讬 专"注 讛讬讗 讚讗诪专 诇讗 讘注讬谞谉 诪注砖讛 讜诇讗 砖诪注讬谞谉 诇讬讛 诇专"注 讘讻讜诇讬讛 转诇诪讜讚讗 讚讗诪专 讛讻讬 讗诇讗 专"诪 讗诪专讛 讘驻"拽 讚讻专讬转讜转 讜谞拽讬讟 诇讬讛 转诇诪讜讚讗 专"注 讚讛讜讗 专讘讬讛讜 讚住转讬诪讗讬.
讜注讜讚 讻谉 讘谞讝拽讬谉 讘讻诪讛 讚讜讻转讬 讛讗 诪谞讬 专"讬 讛讙诇讬诇讬 讛讜讗 讚讗诪专 转诐 诪砖诇诐 讞爪讬 讻讜驻专 讜诇讗 砖诪注谞讜 诇讜 讘驻讬' 讻谉 讜诇讗 注讜讚 讗诇讗 讗驻砖专 砖讗讬谞讜 住讜讘专 讻谉 讻诇诇 讗诇讗 诇驻讬 砖砖诪注谞讜 诇专"讗 砖讛讜讗 讚讜专砖 讜讘注诇 讛砖讜专 谞拽讬 谞拽讬 诪讞爪讬 讻讜驻专 讜诪爪讬谞讜 诇专讬讛"讙 砖讚讜专砖 驻住讜拽 讝讛 诇注谞讬谉 讗讞专 谞拽讬 诪讚诪讬 讜诇讚讜转 转诇讜 讘讙诪' 住讘专讗 讝讜 讘专"讬 讛讙诇讬诇讬 讜诇讗 砖诪注谞讜 讗讜转讛 讗诇讗 诇专"讟 砖砖谞讛 讻谉 讘讘专讬讬转讗 讘驻' 讻讬爪讚 讛专讙诇 讗讘诇 专"讬 讛讙诇讬诇讬 讗驻砖专 砖讛讜讗 住讜讘专 讻专"注 讚讗诪专 讜讛诇讗 讛讜讗 注爪诪讜 讗讬谉 诪砖诇诐 讗诇讗 诪讙讜驻讜 讻讜' 讗诇讗 诪讚讘专讬 专"讟 诪驻讜专砖讬诐 讜转诇讜 讘讙诪' 住讘专讗 讝讜 讘讚讘专讬 专"讬 讛讙诇讬诇讬 住转讜诪讬谉 诪砖讜诐 讚讗讬讬转讜 注诇讛 讜讗祝 讝讜 讻谉.
讜讻讬讜爪讗 讘讝讜 讛砖讬讟讛 讘诪住讻转 拽讚讜砖讬谉 讚转谞谉 讜讻谉 讛讗讜诪专 诇讞讘讬专讜 讗诐 转诇讚 讗砖转讱 谞拽讘讛 诪拽讜讚砖转 诇讬 诇讗 讗诪专 讻诇讜诐 讜讗"专 讞谞讬谞讗 诇讗 砖谞讜 讗诇讗 砖讗讬谉 讗砖转讜 诪注讘专转 讗讘诇 讗砖转讜 诪注讜讘专转 诪拽讜讚砖转 讜讛讬讬谞讜 讗诇讬讘讗 (讚专"讗) 讚讗诪专 讗讚诐 诪拽谞讛 讚砖讘"诇 讘讻讙讜谉 砖讞转 讜讗讙诐 讗讘诇 诇专讘谞谉 讚讗诪专讬 讗讬谉 讗讚诐 诪拽谞讛 讚砖讘"诇 讗讬谞讛 诪拽讜讚砖转 讘讬谉 砖讛讜讻专 注讜讘专讛 讘讬谉 砖诇讗 讛讜讻专 讜讛转诐 讘讬讘诪讜转 讗讬转讜拽诐 (专"讗) 讘砖讬讟讛 讚讗讚诐 诪拽谞讛 讚砖讘"诇 讜讗讬谉 讛诇讻讛 讻诪讜转讜. 讜诇讗 讛讜爪专讱 专"讞 诇讞诇拽 讘诪砖谞转谞讜 讜诇讛注诪讬讚讛 讻讚讘专讬 讛讬讞讬讚 讗诇讗 砖讛讬' 住讘讜专 (讻专"讗) 讜诪注诪讬讚 诪砖谞转谞讜 讻讚讘专讬讜 讜讻谉 讚注转 专讘讬谞讜 讛讙讚讜诇 砖诐 讜诪住' 讘讻讜专讜' 讘驻' 诪注砖专 讘讛诪讛 砖谞讬谞讜 讘诪砖谞转谞讜 讞诇拽讜 讜讞讝专讜 讜谞砖转转驻讜 讞讬讬讘讬谉 讘拽诇讘讜谉 讜驻讟讜专讬谉 诪诪注砖专 讘讛诪讛 讜讗讬转诪专 注诇讛 讗"专 注谞谉 诇"砖 讗诇讗 砖讞诇拽讜 讙讚讬讬诐 讻谞讙讚 转讬讬砖讬诐 讗讘诇 讙讚讬讬诐 讻谞讙讚 讙讚讬讬诐 讗讜诪专 (讛谉 谞讞诇拽讜) 诪砖注讛 专讗砖讜谞讛 讜讗诪专 专"讗 诇讗 砖谞讜 讗诇讗 砖讞诇拽讜 讟' 讻谞讙讚 讬' 讗讘诇 讬' 讻谞讙讚 讬' 讗讜诪专 (讛谉 谞讞诇拽讜) [讝讛讜 讞诇拽讜] 诪砖注讛 专讗砖讜谞讛 专' 讬讜讞谞谉 讗诪专 讻讜' 讘讻讗谉 谞诪讬 诪讞诇拽讬谉 讛讗诪讜专讗讬谉 讘住转诐 讛诪砖谞讛 讜诪注诪讬讚讬谉 讗讜转讛 讻讚讘专讬 讛讗讜诪专 讬砖 讘专讬专讛 诪驻谞讬 砖讛谉 住讘讜专讬谉 讬砖 讘专讬专讛 讜诇讗 讛讝讻讬专讛 砖诐 砖讬讛讗 讘讚讬谉 讘专讬专讛 诪讞诇讜拽转 转谞讗讬谉 讻诇诇 讜诇讗 注讜讚 讗诇讗 砖讛拽砖讜 诪转讬讘讬 讜讻谉 砖讜转驻讬谉 砖讞诇拽讜 讻讗诇讜 讗讬谉 讚讬谉 讘专讬专讛 砖谞讜讬 讘砖讜诐 诪拽讜诐 讗讞专 讜讗祝 砖诐 讗讬谉 讛诇讻讛 讻谉 讚拽讬"诇 讘讚讗讜专讬讬转讗 讗讬谉 讘专讬专讛 讜讘讝讜 讛诪住讻转讗 砖诇谞讜 讘驻专拽 讛讚专 讜讛转谞讬讗 诪砖转转驻讬谉 讘讞爪专 讗"专 讛讜砖注讬' 诇"拽 讛讗 讘"砖 讛讗 讘"讛 讚转谞谉 讛诪转 讘讘讬转 讜诇讜 驻转讞讬诐 讛专讘讛 讻讜' 讛注诪讬讚 诪讻讗谉 讚讬谉 讘专讬专讛 讻讘"砖 讜讛讜讗 讻讚讘专讬 讛转谞讗讬诐 讜讛诇讻讛 讻谉 讛讜讗.





专砖讘"讗

讜诪诇注专讘 讗诪专讬 讚讘讬 专' 讬谞讗讬 诇讗 砖谞讜 讗诇讗 注讬专讜讘讬 讞爪专讜转 讗讘诇 注讬专讜讘讬 转讞讜诪讬谉 讞讬讬讘讬谉. 讙专住讬谞谉 讘讬专讜砖诇诪讬 (讛"讬): (讜讗诐 讬砖) [讜讬砖] 讞爪专讜转 讘诪讞谞讛 诇讛转讬专 讗讛诇讬诐 砖讘诪讞谞讛 讻讛讚讗 讚转谞讬讗 讗讜讛诇讬谉 砖讘诪讞谞讛 爪专讬讻讬谉 注讬专讜讘 讗讜讛诇讬诐 砖讘砖讬讬专讗 讗讬谉 爪专讬讻讬谉 注讬专讜讘 注"讻. 讜谞专讗讛 诇驻讬 讛住讜讙讬讗 砖讛讙讬专住讗 讘讞讬诇讜祝, 砖讘诪讞谞讛 讗讬谉 爪专讬讻讬谉 注讬专讜讘 讜砖讘砖讬讬专讗 爪专讬讻讬谉 注讬专讜讘 讜讛转讬专讜 讘诪讞谞讛 诪讛 砖诇讗 讛转讬专讜 讘砖讬讬专讗. 讜讻谉 讛讬讗 讘转讜住驻转讗, 讚转谞讬讗 讛转诐 讘驻专拽 讘' 讚诪讻诇转讬谉 (讛"讚) 讗讞转 砖讬讬专讗 讜讗讞讚 讬讞讬讚 注讜砖讛 诇讛谉 诪讞讬爪讛, 专' 讬讛讜讚讛 讗讜诪专 诇讗 讬专讘讛 诇讬讞讬讚 讬讜转专 诪讘讬转 住讗转讬诐 讜讗讬谉 砖讬讬专讗 驻讞讜转讛 诪砖诇砖讛. 讗讞讚 砖讬讬专讗 讜讗讞讚 诪讞谞讛, 驻讬' 诇讘讬转 住讗转讬诐. 诪讛 讘讬谉 砖讬讬专讗 诇诪讞谞讛, 讗诇讗 讗讜讛诇讬诐 砖讘砖讬讬专讗 讞讬讬讘讬诐 讘注讬专讜讘 讜砖讘诪讞谞讛 驻讟讜专讬谉 诪谉 讛注讬专讜讘. 讜讛专诪讘"诐 讝"诇 讻转讘 讘驻"讗 讚注讬专讜讘讬谉 (讛"讙) 讚讗讜讛诇讬诐 砖讘砖讬讬专讗 驻讟讜专讬谉 讜砖讘诪讞谞讛 讞讬讬讘讬诐 讻讙讬专住转 讛讬专讜砖诇诪讬. 讜讗讬谉 谞专讗讛 讻谉 讻诪讜 砖讻转讘转讬. 讜注讜讚 砖讘诪砖谞转讬谞讜 讗专讘注讛 讚讘专讬诐 驻讟讜专讬诐 讘诪讞谞讛 讜讗讞讚 诪讛诐 讜驻讟讜专讬谉 诪诇注专讘, 讜讗讬诇讜 讘砖讬讬专讗 诇讗 驻讟专 讻诇讜诐. 讜讙诐 讛讜讗 讝"诇 讻转讘 讘住驻专 砖讜驻讟讬诐 讘讛诇讻讜转 诪诇讻讬诐 驻"讜 (讛讬"讙) 讻讬 讘诪讞谞讛 驻讟讜专讬诐 诪诇注专讘 讜诪讟诇讟诇讬谉 诪讗讛诇 诇讗讛诇 讘诇讬 注讬专讜讘 讜讝讜 讗讞转 诪谉 讛讛砖讙讜转 砖讛砖讬讙 注诇讬讜 讛专' 诪砖讛 讻讛谉 讝"诇 (讘讛讙讛讜转 讛专诪"拽 诇讛诇' 注讬专讜讘讬谉 砖诐). 讙诐 诪谉 讛讬专讜砖诇诪讬 讜诪谉 讛转讜住驻转讗 讙"讻 诇诪讚谞讜 砖诇讗 讛转讬专讜 诇讬讞讬讚 讘诪讞谞讛 讗诇讗 讘讬转 住讗转讬诐 讻砖讬讬专讗.



讜专' 讬讜谞转谉 讛讻讬 拽讗 拽砖讬讗 诇讬讛 诇讗讜 砖谞讬转谉 诇讗讝讛专转 诪讬转转 讘"讚 讛讜讗 讜讗讬谉 诇讜拽讬谉 注诇讬讜. 驻讬专砖 专砖"讬 讝"诇: 讚住诇拽讗 讚注转讬讛 讗诇 讬讜爪讬讗 讛讜讗 讜谞驻拽讗 诇谉 讛讜爪讗讛 诪专砖讜转 诇专砖讜转 诪讬谞讬讛, 讜讛讛讬讗 讗讘 诪诇讗讻讛 讛讜讗 讜诪诪讬转讬谉 注诇讬讛 讜讻诇 诇讗讜 砖谞讬转谉 诇讗讝讛专转 诪讬转转 讘"讚 砖诇讗 讬注砖讛 讻谉 砖诪转讞讬讬讘 注诇讬讜 诪讬转转 讘"讚 讗讬谉 诇讜拽讬谉 注诇讬讜, 讗驻讬诇讜 诇讗 讛转专讜 讘讜 诇诪讬转讛 讜讛转专讜 讘讜 诇诪诇拽讜转 讚讛砖转讗 诇讗 诪拽讟讬诇, 讗驻讬诇讜 讛讻讬 诇讗 诇拽讬 讚诇讗讝讛专转 诪讬转转 讘"讚 谞讬转谉 讜诇讗 诇诪诇拽讜转. [讜诪砖谞讬] 讗诇 讬爪讗 讻转讬讘, 讜讗讬谉 讻讗谉 诇砖讜谉 讛讜爪讗转 诪砖讗讜讬 注"讻 诇砖讜谞讜. 讜讛专讘 讗诇驻住讬 讝"诇 讙"讻 驻讬专砖 讗诇 讬爪讗 讗讬砖 讻转讬讘, 讻诇讜诪专: 讬爪讬讗讛 讘专讙诇讬诐 讘诇讘讚 讛讬讗 讜讗讬谉 讘讛 诪讬转转 讘"讚 讗诇讗 讘讗讝讛专讛 讘诇讘讚 讜诇驻讬讻讱 诇讜拽讬谉 注诇讬讛. 讜谞专讗讛 诪讚讘专讬讛诐 讚专' 讬讜谞转谉 讛讬讛 住讘讜专 讚讘讛讜爪讗转 诪砖讜讬 讻转讬讘 讗诇 讬讜爪讬讗 讛讜讗, 讜转讬专抓 专讘 讗砖讬 讚讗讬谞讜 讘讗 诇讛讜爪讗转 诪砖讜讬 讻诇诇 讗诇讗 诇讛讜爪讗讛 讘专讙诇讬诐.
讜讗讬谞讜 诪讞讜讜专 讘注讬谞讬, 砖讗诐 讻谉 诇讗 讛讬讛 诇讜 诇专' 讬讜谞转谉 诇讜诪专 讘诇砖讜谉 讛讝讛 讗诇讗 讻讱 讛讬讛 诇讜 诇讜诪专 讜讛讗 诇讛讜爪讗讛 诪专砖讜转 诇专砖讜转 讛讜讗 讚讗转讗, 讗诇讗 诇讻讜诇讛讜 讗祝 讛讜爪讗讛 诪专砖讜转 诇专砖讜转 讘诪砖诪注, 转讚注 诇讱 讚讗讬 诇讗 转讬诪讗 讛讻讬 诇专讘 讗砖讬 讚讗诪专 讗诇 讬爪讗 讻转讬讘 讜讗诇 讬爪讗 拽专讬谞谉 讗"讻 拽砖讬讗 诇讛讜 拽专讗 诇专讘谞谉 讚讗诪专讬 转讞讜诪讬谉 讚专讘谞谉. 讜讗祝 注"讙 讚谞驻拽讗 诇谉 讘砖讘转 (爪讜, 讘) 讛讜爪讗讛 诪讜讬注讘讬专讜 拽讜诇 讘诪讞谞讛, 讞讚 拽专讗 诇讛讜爪讗转 注砖讬专 讜讞讚 诇讛讻谞住转 注谞讬, 讜讘专讬砖 驻专拽 拽诪讗 讚砖讘转 (讘, 讗 讚"讛 讬爪讬讗讜转) 讛讗专讻转讬 讘住"讚. 讗诇讗 专' 讬讜谞转谉 住讘专 讚注讬拽专 拽专讗 诇讛讜爪讗讛 讛讜讗 讚讗转讗, 讜讗驻讬诇讜 诇诪"讚 讚讗祝 讬爪讬讗讛 讘专讙诇讬诐 讘诪砖诪注 诪讚讻转讬讘 讗诇 讬爪讗, 诇讛讻讬 讻转讘讛 专讞诪谞讗 诇讬爪讬讗转 转讞讜诪讬谉 讘讛讚讬 讛讜爪讗讛 讘讞讚 拽专讗 诇讗砖诪讜注讬谞谉 讚讻讬 讛讬讻讬 讚诇讗讜 讚讛讜爪讗讛 讚谞讬转谉 诇讗讝讛专转 诪讬转转 讘"讚 讗讬谉 诇讜拽讬谉 注诇讬讜 讗祝 讬爪讬讗讛 砖讛讬讗 谞讻诇诇转 注诪讜 讗讬谉 诇讜拽讬谉 注诇讬讜. 讜专讘 讗砖讬 讗诪专 讚讘讬 专' 讬谞讗讬 住讘专讬 讚讗讚专讘讛 注讬拽专 拽专讗 诇讬爪讬讗转 转讞讜诪讬谉 讛讜讗 讚讗转讗 诪讚讻转讬讘 讗诇 讬爪讗 讜拽专讬谞谉 讗诇 讬爪讗 讜讛诇讻讱 诇讜拽讬谉 注诇讬讜. 讜讗注"讙 讚讛讜爪讗讛 诪专砖讜转 诇专砖讜转 谞诪讬 讘讻诇诇, 诪讻诇 诪拽讜诐 注讬拽专 拽专讗 讗诇 讬爪讗 讻转讬讘 讜讗诇 讬爪讗 拽专讬谞谉.



讗诪专 专讘 讗砖讬 诪讬 讻转讬讘 讗诇 讬讜爪讬讗 讗诇 讬爪讗 讻转讬讘 讜讗诇 讬爪讗 拽专讬谞谉. 讻转讘 讛专讗讘"讚 讝"诇: 讚讛讗 诪讬诪专讗 讚专' 讬谞讗讬 讜诪转谞讬转讗 讚专' 讞讬讬讗 讜讛讗讬 住讜讙讬讗 讻讜诇讛 讗诇讬讘讗 讚专' 注拽讬讘讗 讚讗诪专 转讞讜诪讬谉 讚讗讜专讬讬转讗, 讗讘诇 诇专讘谞谉 讚讗诪专讬 转讞讜诪讬谉 讚专讘谞谉 诇讗. 诪讬讛讜 讻讬讜谉 讚讞讝讬 讚拽讗 砖讬讬诇谉 讘讙诪专讗 讚诪讬 砖讛讜爪讬讗讜讛讜 (诇讛诇谉 注讬专讜讘讬谉 谞讗, 讗) 讛谞讬 讗诇驻讬诐 讗诪讛 讛讬讻讬 讻转讬讘谉 讜讗诪专讬谞谉 讚讻转讬讘 讗诇 讬爪讗 讗讬砖 诪诪拽讜诪讜 讜讗诪专 专讘 讞住讚讗 讙诪专讬谞谉 诪拽讜诐 诪诪拽讜诐 讜讻讜', 砖诪注讬谞谉 讚转讞讜诪讬谉 讗讬转 诇讛讜 注讬拽专 诪谉 讛转讜专讛, 讜注诇 讻专讞讱 讗诇 讬爪讗 讗讬砖 注诇 转讞讜诪讬谉 拽讗诪专 讜诇讗 注诇 诪拽讜诪讜 诪诪砖. 诪讬讛讜 讛讗讬 拽专讗 诇讚注转 专讘谞谉 讘转讞讜诐 砖诇砖 驻专住讗讜转 谞讗诪专 讻砖讬注讜专 诪讞谞讛 讬砖专讗诇, 讗讘诇 讗诇驻讬诐 讗诪讛 讗住诪讻转讗 讚专讘谞谉 讛讬讗 讚住诪讻讬' 诇讛讜 讗讛讗讬 拽专讗 讜讙诪专讬谞谉 讙讝讬专讛 砖讜讛 诇讙讝讬专讛 砖讜讛, 讜讻讬讜谉 讚讗讬转 诇讛讜 注讬拽专 讘讚讗讜专讬讬转讗 讗祝 转讞讜诪讬 讗诇驻讬诐 讗诪讛 讚讗住诪讻讬谞讛讜 讗拽专讗 (讙讘讬) [讘谞讬] 诪讞谞讛 诪讜讝讛专讬谉 注诇讬讛谉. 讜讛讗 讚转谞讬 专' 讞讬讬讗 诇讜拽讬谉 注诇 转讞讜诪讬谉 讚讘专 转讜专讛 注诇 砖诇砖 驻专住讗讜转 拽讗诪专.
讜讘讙诪专讗 讚讘谞讬 诪注专讘讗 (诇讛诇谉 驻"讙, 讛"讚) 讙专住讬谞谉: 讛讙讬注讜讱 住讜祝 转讞讜诪讬 砖讘转 讗讬谞谉 诪讞讜讜专讬谉 讚讘专 转讜专讛. 驻讬专讜砖 讗诇 讬爪讗 讗讬砖 诪诪拽讜诪讜 讗讬谞讜 讚讘专 讘专讜专 注诇 讗讬讝讛 诪拽讜诐 拽讗诪专. 专' 诪谞讗 讘注讬 讗诇驻讬诐 讗诪讛 讗讬谞讜 诪讞讜讜专 讗专讘注转 讗诇驻讬诐 讗诪讛 诪讞讜讜专 讛讜讗, 专' 砖诪注讜谉 讘专 讞谞讗 讘砖诐 专' 讗讞讗 讗讬谉 诇讱 诪讞讜讜专 诪讻讜诇诐 讗诇讗 转讞讜诐 砖谞讬诐 注砖专 诪讬诇 讻诪讞谞讛 讬砖专讗诇. 讗诇诪讗 砖讬砖 讘转讞讜诪讬 砖讘转 砖讛谉 诪谉 讛转讜专讛, 讛诇讻讱 讗驻讬诇讜 讘讗诇驻讬诐 讗诪讛 砖讛谉 诪讚专讘谞谉 讘谞讬 诪讞谞讛 诪讜讝讛专讬谉 注诇讬讛谉 讜讗驻讬诇讜 诪讚专讘谞谉, 讻谉 讻转讘 讛专讗讘"讚 讝"诇. 讜讗祝 讛专诪讘"诐 讝"诇 (讛诇' 砖讘转 驻讻"讝, 讛"讗) 讻谉 驻住拽 讚转讞讜诪讬谉 砖诇 砖诇砖 驻专住讗讜转 讚讘专 转讜专讛. 讜讻谉 谞专讗讛 讙诐 诪讚讘专讬 讛专讘 讗诇驻住讬 讝"诇 砖住诪讱 注诇 讛讬专讜砖诇诪讬 讛讝讛 诇驻住讜拽 讚砖诇砖 驻专住讗讜转 讚讘专 转讜专讛.
讜讗讬谉 讛讚讘专讬诐 诪讞讜讜专讬谉, 讜讗讚专讘讛 讘讻诇 讛转诇诪讜讚 谞专讗讛 讚诇诪讗谉 讚讗诪专 转讞讜诪讬谉 讚专讘谞谉 讗讬谉 诇讱 转讞讜诪讬谉 讚讗讜专讬讬转讗 讻诇诇. 诪讚讗诪专讬谞谉 讘驻专拽 讻诇诇 讙讚讜诇 (砖讘转 住讟, 讗) 砖讘转 讘诪讗讬 讬讚注 诇讬讛 讬讚注 诇讬讛 讘转讞讜诪讬谉 讜讗诇讬讘讗 讚专' 注拽讬讘讗, 讜讗诐 讗讬转讗 讛讜讛 诇讬讛 诇诪讬诪专 讬讚注 诇讬讛 讘转讞讜诪讬 砖诇砖 驻专住讗讜转 讜讗驻讬诇讜 诇专讘谞谉. 讜讘驻专拽 诪讬 砖讛讞砖讬讱 讘转讞讬诇转讜 (砖诐 拽谞讙, 讘) 讗诪专讬谞谉 诇讗讜 诪讻诇诇 讚讗讬讻讗 诪讬讚讬 讚讗讬谉 讞讬讬讘讬谉 诇讗 注诇 砖讙讙转讜 讞讟讗转 讜诇讗 注诇 讝讚讜谞讜 住拽讬诇讛 讜诪讗讬 谞讬讛讜 诪讞诪专, 诇讗 转讞讜诪讬谉 讜讗诇讬讘讗 讚专' 注拽讬讘讗 讛讘注专讛 讜讗诇讬讘讗 讚专' 讬讜住讬. 讜讘驻专拽 讘讻诇 诪注专讘讬谉 (诇讛诇谉 注讬专讜讘讬谉 诇讜, 讗) 讗诪专讬谞谉 讙讘讬 住驻拽 注讬专讜讘 讻砖专 砖讗谞讬 讟讜诪讗讛 讛讜讗讬诇 讜讬砖 诇讛 注讬拽专 诪谉 讛转讜专讛, 讜讗拽砖讬谞谉 砖讘转 谞诪讬 讚讗讜专讬讬转讗 讛讬讗, 拽住讘专 专' 讬讜住讬 转讞讜诪讬谉 讚专讘谞谉. 讗诇诪讗 诇诪"讚 转讞讜诪讬谉 诪讚专讘谞谉 讗讬谉 诇讛谉 注讬拽专 诪谉 讛转讜专讛. 讜讘诪住讻转 讬讜诐 讟讜讘 (诇讜, 讘) 讗诪专讬谞谉 砖"诪 转讞讜诪讬谉 讚讗讜专讬讬转讗 讗诇讗 讙讝讬专讛 砖诪讗 讬讞转讜讱 讝诪讜专讛. 诪讻诇 讛谞讬 诪砖诪注 讚诇驻讜诐 讙诪专讗 讚讬诇谉 讗讬谉 诇讱 讘转讞讜诪讬 砖讘转 讻诇诇 讻诇诇  讘讚讗讜专讬讬转讗, 讜讗讬诇讜 讛讬讛 讞诇讜拽 讝讛 讻诇诇 诇讚注转 讙诪专转讬谞讜 讗讬 讗驻砖专 砖诇讗 讛讜讝讻专 讘讗讞讚 诪谉 讛诪拽讜诪讜转. 讜讛讗 讚砖讬讬诇讬谞谉 讘驻专拽 诪讬 砖讛讜爪讬讗讜讛讜 (诇讛诇谉 注讬专讜讘讬谉 谞讗, 讗) 讛谞讬 讗诇驻讬诐 讗诪讛 讛讬讻谉 讻转讬讘谉, 讗住诪讻转讗 讘注诇诪讗 讛讬讗 讜讛讬讻谉 讗住诪讻讬谞讛讜 拽讗诪专.
讜注诇 讻专讞讱 讛讻讬 讗讬转 诇谉 诇诪讬诪专 讗驻讬诇讜 诇讚讘专讬 讛讬专讜砖诇诪讬 讚讙讝讬专讛 砖讜讛 诇讗诇驻讬诐 讗诪讛 讛讬讗, 讜讻讬讜谉 讚讛讛讬讗 讙讝讬专讛 砖讜讛 注诇 讻专讞讱 讗住诪讻转讗 讘注诇诪讗 讬砖 诇谞讜 诇讜诪专 讙诐 讻谉 讚讗诇 讬爪讗 讗讬砖 诇讚讬讚谉 讗住诪讻转讗 讘注诇诪讗. 讜讗讬 谞诪讬 诪砖讜诐 讚诇专' 注拽讬讘讗 讻转讬讘讗 诪诪砖 讘讗诇 讬爪讗 讗讬砖 诪诪拽讜诪讜, 讚讛讬讬谞讜 诇讚讬讚讬讛 转讞讜诪讬 讗诇驻讬诐 讗诪讛, 谞拽讟 讛讻讬 诇诪讬诪专 讚诇讻讜诇讬 注诇诪讗 诪讛讛讜讗 拽专讗 谞驻拽讗 诇讛讜, 诇专' 注拽讬讘讗 讘讚讜拽讗 讜诇讚讬讚谉 讘讗住诪讻转讗, 讜诇注讜诇诐 讗讬谉 转讞讜诪讬谉 讻诇诇 讘讚讗讜专讬讬转讗 讜讗诇 讬爪讗 讗讬砖 诪专砖讜转讜 注诐 诪砖讗讜 拽讗诪专. 讜讚讘讬 专' 讬谞讗讬 讚讗诪专讬 讛讻讗 讗讘诇 注讬专讜讘讬 转讞讜诪讬谉 诇讗 讗驻讬诇讜 讘转讞讜诪讬 讗诇驻讬诐 讗诪讛 拽讗诪专讬.
讜讗诐 转讗诪专 讗诐 讻谉 讚讘讬 专' 讬谞讗讬 诪讗讬 讚讜讞拽讬讬讛讜 诇诪讬诪专 诇讗 砖谞讜 讗诇讗 注讬专讜讘讬 讞爪专讜转 讗讘诇 注讬专讜讘讬 转讞讜诪讬谉 诇讗 讜诇讗驻讜拽讬 诪转谞讬' 诪讚专讘谞谉 讜诇讗讜拽诪讜讛 讻讬讞讬讚讗讛. 转讬专抓 讛专诪讘"谉 谞专讗讛 诪砖讜诐 讚讗讬讛讜 讻专' 注拽讬讘讗 住讘讬专讗 诇讬讛 讜诪砖"讛 诪讜拽讬 诇讛 诇诪转谞讬' 讻讜讜转讬讛 讜诇讗讜 讻讬讞讬讚讗讛 诪讜拽讬 诇讛 讚讛讗 专' 注拽讬讘讗 讜专' 讞讬讬讗 讜专' 诪讗讬专 讜专' (讗讬诇注讗) [讗诇讬注讝专] 讘谞讜 砖诇 专' 讬讜住讬 讛讙诇讬诇讬 讘驻专拽 诪讬 砖讛讜爪讬讗讜讛讜 讻讜诇讛讜 住讘讬专讗 诇讛讜 转讞讜诪讬谉 讚讗讜专讬讬转讗, 讜专' 讬谞讗讬 诪讜拽讬 诇讛 诇诪转谞讬' 讻讜讜转讬讬讛讜. 讜讛讗 讚转诇讬 诇讛 讘讻诇 讚讜讻转讗 讻专' 注拽讬讘讗, 讛讬讬谞讜 诪砖讜诐 讚专' 注拽讬讘讗 住转讬诪转讗讛 讜讞砖讬讘 诇讛讜 讜讻讜诇讛讜 讗诇讬讘讬' 转谞讜 诇讛讜. 讜讗讬 谞诪讬 诪砖讜诐 讚诪转谞讬' 讚住讜讟讛 (讻讝, 讘) 砖诪讬注 诇讛讜 讟驻讬, 讜讻讚讗诪专讬谞谉 讘讻诇 诪拽讜诐 (讘"讘 注讟, 讘 讜砖"谞) 讛讗 诪谞讬 专' 诪讗讬专 讛讬讗 讚讗诪专 讗讚诐 诪拽谞讛 讚讘专 砖诇讗 讘讗 诇注讜诇诐, 讜诪转诇讬讗 讘讗砖诇讬 专讘专讘讬 讜讚专' 注拽讬讘讗 谞诪讬 讛讬讗 讻讚讗讬转讗 讘讬讘诪讜转 (爪讙, 讘). 讜讛讗 讚诪讬讬转讜 讚讘讬 专' 讬谞讗讬 讘专讬讬转讗 讚专' 讞讬讬讗 讜诇讗 诪讬讬转讜 诪转谞讬' 讚专' 注拽讬讘讗, 诪砖讜诐 讚专' 讞讬讬讗 转谞讬 讘讛讚讬讗 讚诇讜拽讬谉 注诇讬讛谉 讚讘专讬 转讜专讛 讜讚讘专讬讜 诪驻讜专砖讬谉 讬讜转专 诪讚讘专讬 专' 注拽讬讘讗, 讚讗讬诇讜 讘讚讘专讬 专' 注拽讬讘讗 诇讗 谞转驻专砖 讗诐 讘讚讜拽讗 讗诐 讘讗住诪讻转讗 讜诪讚转谞讬 专' 讞讬讬讗 谞转驻专砖 专' 注拽讬讘讗 讚讗讜专讬讬转讗 讜诇讗讜 讗住诪讻转讗.
讜讗谞谉 拽讬讬"诇 讻专讘谞谉 讚转讞讜诪讬谉 讚专讘谞谉, 讛诇讻讱 诪讞谞讛 驻讟讜专讬谉 讗驻讬诇讜 诪诇注专讘 注讬专讜讘讬 转讞讜诪讬谉. 讜专讘 讗砖讬 讚诪砖谞讬 讗诇 讬爪讗 讻转讬讘 讜讗诇 讬爪讗 拽专讬谞谉 讗诇讬讘讗 讚专' 讬谞讗讬 拽讗诪专 讜诇讬讛 诇讗 住"诇.



 诪转谞讬': 注讜砖讬谉 驻住讬谉 诇讘讬专讗讜转 讗专讘注讛 讚讬讜诪讚讬谉 谞专讗讬谉 讻砖诪讜谞讛. 讜讗祝 注"讙 讚驻专讜抓 诪专讜讘讛 注诇 讛注讜诪讚, 诪讞讬爪讛 讚讗讜专讬讬转讗 讛讬讗 讜讛讝讜专拽 诇转讜讻谉 讞讬讬讘 讻讚讗讬转讗 讘讙诪专讗 (诇讛诇谉 注讬专讜讘讬谉 讻, 讗), 讚讗讬 诇讗讜 诪讞讬爪讛 讛讬讗 讛讬讻讬 砖专讜 专讘谞谉 诇讟诇讟讜诇讬. 讜讛讗 讚讗诪专讬谞谉 诇注讬诇 (注讬专讜讘讬谉 讟讜, 讘) 讜讘住讜讻讛 (讟讜, 讘) 讛讻讬 讗讙诪专讬讛 专讞诪谞讗 诇诪砖讛 讙讚讜专 专讜讘讗 讗讬 谞诪讬 诇讗 转驻专讜抓 专讜讘讗, 讚诪讻诇 诪拽讜诐 砖诪注讬谞谉 诪讬谞讛 讚诇讻讜诇讬 注诇诪讗 诪讬讛讗 驻专讜抓 诪专讜讘讛 注诇 讛注讜诪讚 诇讗讜 诪讞讬爪讛 讛讬讗. 讗讬讻讗 诇诪讬诪专 讚讛转诐 讙讝讬专讛 讚专讘谞谉 拽讗诪专 讜讚讘专 转讜专讛 讗驻讬诇讜 驻专讜抓 诪专讜讘讛 诪讞讬爪讛 讛讬讗 讜讻讚讘专讬 讛专讗讘"讚 讝"诇. 讗"谞 讻诇 砖讬砖 诪讞讬爪讛 讘驻讬讗讜转 讜讗讬讻讗 砖诐 讗专讘注 诪讞讬爪讜转, 讗驻讬诇讜 驻专讜抓 诪专讜讘讛 讛讜讬讬谉 诪讞讬爪讜转, 讜讛转诐 讘讚诇讬讻讗 砖诐 讗专讘注 诪讞讬爪讜转 讜诇讬讻讗 讚讜驻谉 讘驻讬讗讜转 讜讻讚讘专讬 专讘讜转讬谞讜 讛爪专驻转讬诐 讝"诇 (讘讚"讛 注讜砖讬谉), 讜诇注讬诇 讘驻专拽 拽诪讗 (注讬专讜讘讬谉 讟讜, 讘) 讻转讘转讬 讙讘讬 驻诇讜讙转讗 讚专讘 驻驻讗 讜专讘 讛讜谞讗 讘专讬讛 讚专讘 讬讛讜砖注 讘住讬讬注转讗 讚砖诪讬讗.



 诪转谞讬': 诪讜转专 诇讛拽专讬讘 讻诇 砖讛讜讗 讜讘诇讘讚 砖转讛讗 驻专讛 专讗砖讛 讜专讜讘讛 讘驻谞讬诐. 谞专讗讛 砖讗讬谉 讛砖讬注讜专 讛讝讛 诪转讬专 讗爪诇 讛讻诇, 砖讛专讬 讗讬谉 讙诪诇 讬讻讜诇 诇讬讻谞住 专讗砖讜 讜专讜讘讜 讘砖讬注讜专 砖转讬 讗诪讜转 讻驻专讛, 讜讘讛讚讬讗 转谞讬讗 讘讘专讬讬转讗 诇拽诪谉 (注讬专讜讘讬谉 讻, 讘) 讙诪诇 砖专讗砖讛 讜专讜讘讛 讘驻谞讬诐 讗讜讘住讬谉 讗讜转讛 讘驻谞讬诐, 讗诇诪讗 讗祝 讘讙诪诇  谞诪讬 讘注讬谞谉 专讗砖讜 讜专讜讘讜 讘驻谞讬诐. 讗诇讗 诪转谞讬' 砖讬注讜专讗 讛讜讗 讚讬讛讬讘 诇转讜专转 驻住讬谉, 讻诇讜诪专: 讚讗诐 诪拽讜专讘讬谉 讬转专 诪讻讗谉 讗讬谉 诇讛谉 转讜专转 驻住讬谉 讻讬讜谉 砖讗讬谉 驻专讛 专讗讜讬讛 诇砖转讜转 砖诐 讜诇驻讬讻讱 讗驻讬诇讜 讙讚讬 讗住讜专, 讗讘诇 讻砖讬注讜专 讛讝讛 专讗讜讬 诇专讜讘 讛讘讛诪讜转 讜诇驻讬讻讱 转讜专转 驻住讬谉 注诇讬讛谉, 讜诪讬讛讜 讚讜拽讗 诇讻诇 砖讬讻讜诇 诇讛讻谞讬住 砖诐 专讗砖讜 讜专讜讘讜. 讗讘诇 讘讬专讜砖诇诪讬 (讛"讘) 诪爪讗转讬 砖讛砖讬注讜专 讛讝讛 诪转讬专 诇讻诇 讜讗驻讬诇讜 诇讙诪诇, 讚讙专住讬谞谉 讛转诐: 专' 讬专诪讬讛 讘砖诐 专' 砖诪讜讗诇 讘专 专讘 讬爪讞拽 讛讬讗 砖讬注讜专讛, 讻砖讬注讜专 讛讝讛 讗驻讬诇讜 讙诪诇 讜讻讜诇讜 诪讘讞讜抓 诪讜转专, 驻讞讜转 诪讻砖讬注讜专 讛讝讛 讗驻讬诇讜 讙讚讬 讜讻诇讜 诪讘驻谞讬诐 讗住讜专. 转谞讬 专' 砖诪注讜谉 讘谉 讗诇注讝专 讗讜诪专 诪诇讗 讙诪诇 讜讙诪诇讜 诪讛 讜驻诇讬讙, 讻诇 诪讛 砖讛驻专讛 驻讜砖讟转 爪讜讗专讛 讙诪诇 注讜拽诐 爪讜讗专讜 注"讻. 讜谞专讗讛 砖讛专诪讘"诐 讝"诇 (讛诇' 砖讘转 驻讬"讝, 讛讻"讟) 住诪讱 注诇 讛讬专讜砖诇诪讬. 讜爪专讬讱 诇讬讬砖讘 诇驻讬 讝讛 讛讘专讬讬转讗 讚拽转谞讬 讙诪诇 砖专讗砖讛 讜专讜讘讛 讘驻谞讬诐 讗讜讘住讬谉 讗讜转讛 讘驻谞讬诐.





专讬讟讘"讗

讗讘诇 诪讬诐 讛讗讞专讜谞讬诐 讞讜讘讛. 驻讬壮 讞讜讘讛 诪驻谞讬 诪诇讞 住讚讜诪讬转 诪诇讘讚 诪讛 砖讬砖 讘讚讘壮 诪爪讜壮 诪讚专讘谞谉 讻诪讜 讘诪讬壮 专讗砖讜谞讬诐 讜讻讚讗诪专讬壮 讜讛转拽讚砖转诐 讗诇讜 诪讬诐 专讗砖讜谞讬诐 讜讛讬讬转诐 拽讚讜砖讬诐 讗诇讜 诪讬诐 讗讞专讜谞讬诐 讜讗讜诪专 讘转讜住壮 讻讬 谞讛讙讜 讛注讜诇诐 诇讛拽诇 讘讝讛 诪驻谞讬 砖讗讬谉 诇谞讜 注讻砖讬讜 诪诇讞 住讚讜诪讬转 讜讘讜讚讗讬 砖讗讬谉 讝讛 诪住驻讬拽 诇爪讗转 诪讬讚讬 诪爪讜转 讜讛讬讬转诐 拽讚讜砖讬诐 讗诇讗 讚讛讛讬讗 诇讬转讗 讗诇讗 注诇 讛诪讘专讱 讜讻诪状砖 讘诪住讻转 讬讚讬诐 讚讬讚讬壮 诪讝讜讛诪讜转 驻住讜诇讜转 诇讘专讻讛 讜讬砖 诪拽讬诇讬谉 诇讜诪专 讚讛讛讬讗 谞诪讬 诇讗 讗讬转诪专讗 讗诇讗 讻砖讛讬讜 谞讜讛讙讬谉 诇住讜讱 讬讚讬讛诐 讘砖诪谉 注专讜讘 讻讚讗诪专讬谞谉 讗谞讬 讛壮 讗诇讛讬讻诐 讝讛 砖诪谉 讛讟讜讘 讜讘诪住讻转 讘专讻讜转 驻讬专砖转讬 转状诇 讬转讘壮. 讚诪讗讬 讘讬专讜砖诇诪讬 谞讞诇拽讜 讬砖 砖讛转讬专 讗驻讬诇讜 诇讗讻住谞讬讗 谞讻专讬诐 讜讗注状驻 砖谞专讗讛 讻驻讜专注 讞讜讘讬 讘讟讘诇 砖讛讜讗 讗住讜专 讛拽讬诇讜 讘讚诪讗讬 诪砖讜诐 讚专讜讘 注诪讬 讛讗专抓 诪注砖专讬谉 讛诐:



讗诪专 专讘 讛讜谞讗 转谞讗 讘状砖 讗讜诪专 讻讜壮. 讜讗诐 转讗诪专 讜讻讬 专讘 讛讜谞壮 讚讘讬转 砖诪讗讬 讗转讗 诇讗砖诪讜注讬谞谉 讜讬状诇 讚讛讗 拽诪状诇 讚讻诇 讛讬讻讗 讚诪砖讻讞转 讗讬谉 诪讗讻讬诇讬谉 诇讘状砖 讛讬讗 讜讗讬谞讛 讛诇讻讛 砖诇讗 转讗诪专 讚转谞讗讬 驻诇讬讙讬 讘讛 讗诇讬讘讗 讚讘状讛. 讗诪专讬 讚讘讬 专壮 讬谞讗讬 诇讗 砖谞讜 讗诇讗 注讬专讜讘讬 讞爪专讜转 驻讬壮 讘讬谉 讗讜讛诇讬谉 砖讘诪讞谞讛 讜诪砖讜诐 讚讛讻讬 注讬专讜讘 讚专讘谞谉 讗讘诇 讘注讬专讜讘讬 转讞讜诪讬谉 讞讬讬讘讬谉 驻讬壮 讚讛讜讬 讚讗讜专讬讬转讗 讚转谞讬 专壮 讞讬讬讗 诇讜拽讬谉 注诇 注讬专讜讘讬 转讞讜诪讬谉 讚讘专 转讜专讛 驻讬壮 讗诇 讬爪讗 讗讬砖 诪诪拽讜诪讜 讜拽状诇 讛讬讻讬 诪讜拽讬诐 专讘讬 讬谞讗讬 诪转谞讬壮 讻专讘讬 讞讬讬讗 讜诪讛 注住拽 诇专讘讬 讞讬讬讗 讘诪砖谞讛 讜讛讗 住讜讙讬讬谉 讘讻讜诇讬讛 转诇诪讜讚讗 讚转讞讜诪讬谉 讚专讘谞谉 讜讬状诇 讚专讘讬 讬谞讗讬 诇讗讜 讻专讘讬 讞讬讬讗 诪讜拽讬诐 诇讛 讗诇讗 讻专讘讬 注拽讬讘讗 讚住讘专 转讞讜诪讬谉 讚讗讜专讬讬转讗 讻讚讗讬转讗 讘诪住讻转 住讜讟讛 讘讜 讘讬讜诐 讚专砖 专讘讬 注拽讬讘讗 讻讜壮 讜讻讚讗诪专讬谞谉 讘讘诇 讚讜讻转讗 诪讜拽讬诐 诇讛 讘转讞讜诪讬谉 讜讗诇讬讘讗 讚专讘讬 注拽讬讘讗 讜拽讬状诇 讚讻讜诇讛讜 住转诪讬 讗诇讬讘讗 讚专讘讬 注拽讬讘讗 讜讛讬讬谞讜 讚驻专讻讬谞谉 讘住诪讜讱 诪诇讗讜 砖谞讬转谉 诇讗讝讛专转 诪讬转转 讘状讚 砖讗讬谉 诇讜拽讬谉 注诇讬讜 讚讛讗 驻诇讜讙转讗 讛讬讗 讻讚讗诪专讬谞谉 讘驻专拽 诪讬 砖讛讞砖讬讱 讗诇讗 诪砖讜诐 讚专讘讬 注拽讬讘讗 住讘专 诇讛 讛讻讬 讘诪住讻转 诪讻讜转 讜住讜讙讬讬谉 诇专讘讬 注拽讬讘讗 谞拽讟 诇讛 住转诪讗 讜讗状转 讜讗诪讗讬 诇讗 谞拽讟 专讘讬 讬谞讗讬 诇专讘讬 注拽讬讘讗 讚讛讜讛 转谞讗 讚诪转谞讬壮 讜谞拽讟 专讘讬 讞讬讬讗 转谞讗 讘专讗 讜讬状诇 诪砖讜诐 讚专讘讬 讞讬讬讗 驻专砖讛 诇谞讜 砖讬砖 讘讜 诪诇拽讜转 诪谉 讛转讜专讛 讚讗诇讜 诪讚专讘讬 注拽讬讘讗 诇讗 讛讜讛 砖诪注讬谞谉 诇驻讜诐 驻砖讟讗 讗诇讗 诇讗讜 讛讘讗 诪讻诇诇 注砖讛 诪讚讻转讘 讜诪讚讜转诐 诪讞讜抓 诇注讬专 讗诇驻讬诐 讘讗诪讛 讜讚讻讜讜转讛 讘转诇诪讜讚讗 讜讗状转 讜讛讬讻讬 专讘讬 讬谞讗讬 诇讗讜拽讜诪讬 诪转谞讬壮 讻专讘谞谉 讚讛诇讻转讗 讻讜讜转讬讛 讜诪讜拽讬诐 诇讛 讻专讘讬 注拽讬讘讗 讬状诇 讚专讘讬 讬谞讗讬 讻专讘讬 讞讬讬讗 讜讻专讘讬 注拽讬讘讗 讛讜讛 住状诇:



讗诇讗 诪注转讛 诪注砖讛 讗讬谉 诇讜拽讬谉 注诇讬讜 讗讜 诪砖讜诐 讚注拽讜诪转 驻讬讜 讛讜讬 诪注砖讛 讗讜 诪砖讜诐 讛拽砖转 讝专讜注讜转讬讜 讻讚讗讬转讗 讛转诐. 专壮 讬讜谞转谉 讛讻讬 拽砖讬讗 诇讬讛 诇讗讜 砖讗讬谉 讘讜 诪注砖讛 讛讜讗 讜诇讗讜 砖讗讬谉 讘讜 诪注砖讛 讗讬谉 诇讜拽讬谉 注诇讬讜. 驻讬专砖状讬 讝状诇 讚住状讚 讚讛讗讬 讗诇 讬爪讗 讗讬砖 讗诇 讬讜爪讬讗 讛讜讛 讜诪讛转诐 谞驻拽讗 诇谉 讛讜爪讗讛 诪专砖讜转 诇专砖讜转 砖讛讜讗 讗讘 诪诇讗讻讛 砖诪诪讬转讬谉 注诇讬讛 讜讻诇 诇讗讜 砖谞讬转谉 诇讗讝讛专转 诪讬转转 讘状讚 讗讬谉 诇讜拽讬谉 注诇讬讜 讜讗驻讬诇讜 诇讗 讛转专讜 讘讜 诇诪讬转讛 讜讛转专讜 讘讜 诇诪诇拽讜转 讜讗注状讙 讚诇讬讻讗 拽讟诇壮 讜诇讗 诇拽讬 讚诇讗讜 讝讛 诇讗讝讛专转 诪讬转转 讘状讚 谞讬转谉 讜诇讗 诇诪诇拽讜转 讜驻专讬拽 专讘 讗砖讬 讗诇 讬爪讗 讻转讬壮 讜讗讬谉 讻讗谉 诇砖讜谉 讛讜爪讗转 诪砖讜讬 注状讻 讜讛拽砖讜 注诇讬讜 讘转讜住壮 讚诪砖诪注 诪诇讬砖谞讗 讚诪专状谉 讝状诇 讚专壮 讬讜谞转谉 讛讜讛 住状讚 讚讗诇 讬爪讗 讗讬砖 讗讬谉 讘讜 讗诇讗 讗讬住讜专 讛讜爪讗讛 诪专砖讜转 诇专砖讜转 讜讛讗 诪谞讗 诇讬讛 诇诪驻专讱 诪讬谞讬讛 诇专讘讬 讞讬讬讗 讚住讘专 转讞讜诪讬谉 讚讗讜专讬讬转讗 讜诪讗讬 讛讻专讞 讗讬转 诇讬讛 讚诇讗 谞讜拽讬诐 拽专讗 讻驻砖讜讟讬壮 诇讗讬住讜专 转讞讜诪讬谉 讜注讜讚 讻讬讜谉 讚讛讻讬 住状诇 诇专讘讬 讬讜谞转谉 诇诪讛 诇讬 诇诪驻专讱 诪讟注诪讗 讚诇讗讜 砖谞讬转谉 诇讗讝讛专转 诪讬转转 讘状讚 砖讗讬谉 诇讜拽讬谉 注诇讬讜 转讬驻讜拽 诇讬讛 讚诇讬讻讗 诪砖讜诐 诇讗讜 讘转讞讜诪讬谉 讻诇诇. 讜注讜讚 讛讬讻讬 转讬专抓 专讘 讗砖讬 诇讘专讬讛 讚讗诇 讬爪讗 讻转讬讘 讗讬谉 讻讗谉 讗诇讗 诇砖讜谉 讛讜爪讗转 诪砖讜讬 讗状讻 拽砖讬讗 讛讗讬 拽专讗 诇专讘谞谉 讚住讘专讬 转讞讜诪讬谉 讚专讘谞谉 讗诇讗 讜讚讗讬 讚讗讬谞讛讜 诪讜拽诪讬 诇讬讛 诇讛讜爪讗壮 诪砖讜讬 讚讜拽讗 讜讛状拽 拽专讗 砖诇讗 讬爪讗 讘讻诇讬讜 诇诇拽讜讟 讛诪谉 讻诪讜 砖讛讬讜 专讙讬诇讬谉 讜讗注状讙 讚讛讗 讻转讘 讘讗讬住讜专 讛讜爪讗讛 讜讬讻诇讗 讛注诐 诪讛讘讬讗 转专讜讜讬讬讛讜 讗讬爪讟专讬讻讜 讻讚驻专讬砖 讘诪住讻转 砖讘转 讘住状讚. 讜讛谞讻讜谉 讻诪讜 砖驻讬专砖讜 讘转讜住壮 讚专壮 讬讜谞转谉 讛讜讛 住讘专 讚讗驻讬诇讜 诇专讘讬 讞讬讬讗 讚讚专讬砖 讗诇 讬爪讗 讻驻砖讜讟讜 诇讗讬住讜专 转讞讜诪讬谉 诪讜讚讛 讛讜讗 讚讗转讗 谞诪讬 诇讗讬住讜专 讛讜爪讗转 砖讘转 诪专砖讜转 诇专砖讜转 诇讜诪专 砖诇讗 讬爪讗 讛讜讗 讜讻诇讬讜 讜诇讗 注讜讚 讗诇讗 讚讛讜爪讗讛 讛讬讗 注讬拽专 讚讞诪讬专讗 讟驻讬 讜讻讬讜谉 砖讻谉 讛专讬 讬砖 讘诇讗讜 讝讛 讗驻讬诇讜 诇专讘讬 讞讬讬讗 讜专讘讬 注拽讬讘讗 讗讝讛专讛 诇讛讜爪讗讛 砖讛讬讛 讘诪讬转转 讘状讚 讜讻诇 诇讗讜 砖谞讬转谉 诇讗讝讛专转 诪讬转转 讘状讚 讗讬谉 诇讜拽讬谉 注诇讬讜 诇专讘讬 注拽讬讘讗 讜讗驻讬壮 注诇 讗讜转讜 驻专讟 讛谞讻诇诇 砖讗讬谉 讘讜 诪讬转讛 讚讻讬讜谉 砖讻诇诇诐 讛讻转讬讘 讘讬讗专 讻砖诐 砖讗讬谉 诇讜拽讬谉 注诇 讝讛 讘讱 讗讬谉 诇讜拽讬谉 注诇 讝讛 讜讻讚讗诪专讬谞谉 讘驻专拽 诪讬 砖讛讞砖讬讱 讙讘讬 诇讗讜 讚诪讞诪专 讚专讘 讗砖讬 转专讬抓 诇讬讛 讗诇讬讘讗 讚专讘讬 讞讬讬讗 讚砖讗谞讬 讛讻讗 讚讗驻拽讬讛 专讞诪谞讗 讘诇砖讜谉 讗诇 讬爪讗 讜注砖讛 诪讗讝讛专转 转讞讜诪讬谉 注讬拽专 讜讻讬讜谉 砖讻谉 诇讜拽讬谉 注诇讬讜 讻讬 讗讝讛专转 讛讜爪讗转 讛谞讻诇诇 讘讜 砖讬砖 讘讛 诪讬转讛 讟驻诇讛 讛讬讗 讘诇讗讜 讝讛 讜讗讬谉 讛注讬拽专 谞讙专专 讗讞专 讛讟驻诇. 讜诇注谞讬讬谉 驻住拽 诇讬转 讛诇讻转讗 讻专讘讬 注拽讬讘讗 讜讻专壮 讞讬讬讗 讜讛谞讟驻诇讬诐 诇讛诐 讚住讘专 转讞讜诪讬谉 讚讗讜专讬讬转讗 讚住讜讙讬讬谉 讘讻讜诇讬 转诇诪讜讚讗 讚转讞讜诪讬谉 讚专讘谞谉 讜诪讗讬 讚诪砖谞讬 专讘 讗砖讬 诇注讬诇 讗诇讬讘讗 讚专讘讬 讞讬讬讗 讜专讘讬 讬谞讗讬 讛讜讗 诪砖谞讬 讜诇讬讛 诇讗 住状诇 讗讘诇 讬砖 诪谉 讛讙讗讜谞讬诐 讜砖讗专 专讝状诇 砖讻转讘讜 讚讛谞讬 诪讬诇讬 转讞讜诪讬谉 砖诇 讗诇驻讬诐 讗诪讛 讜注讚 讙壮 驻专住讗讜转 讗讘诇 诪讙壮 驻专住讗讜转 讜讗讬诇讱 转讞讜诪讬谉 讚讗讜专讬讬转讗 讜讗驻讬壮 诇专讘谞谉 讚驻诇讬讙讬 注诇讬讛 讚专讘讬 注拽讬讘讗 讚讛讗 拽专讗 讚讗诇 讬爪讗 讗讬砖 诪诪拽讜诪讜 讚讗讬驻砖专 诇诪拽专讗 讻驻砖讜讟讜 砖诇 诪拽专讗 讚诪砖诪注 诇讗讬住讜专 转讞讜诪讬谉 讜讗诇讬讘讗 讚专讘谞谉 诪讜拽诪讬谞谉 诇讬讛 砖诇讗 讬爪讗 讞讜抓 诇砖讬注讜专 诪讞谞讛 讬砖专讗诇 砖讛讬转讛 讙壮 驻专住讗讜转 讜住诪讻讜 注诇 诪讛 砖讗诪专讜 讘讬专讜砖诇诪讬 讛讙讬注讜讱 住讜祝 转讞讜诪讬 砖讘转 讗讬谞诐 诪讞讜讜专讬诐 讚讘专 转讜专讛 驻讬壮 讚讛讗 讚讻转讘 讗诇 讬爪讗 讗讬砖 诪诪拽讜诪讜 讻诪讛 讛讜讗 砖讬注讜专讜 讜讗住讬拽谞讗 专状砖 讘专 讞谞讛 讗诪专 讘砖诐 专讘讬 讗讞讗 讗讬谉 诇讱 诪讞讜讜专 砖讘讻讜诇谉 讗诇讗 转讞讜诐 讬状讘 诪讬诇 讻诪讞谞讛 讬砖专讗诇 讜注诇 讛讬专讜砖诇诪讬 讛讝讛 谞专讗讛 砖住诪讱 专讬状祝 讝状诇 讜讛专讗讘状讚 讝状诇 讜讗讞专讬诐 注诪讜 住诪讻讜 住讘专讗 讝讜 注诇 诪讛 砖讗诪专讜 讘转诇诪讜讚壮 讚驻壮 诪讬 砖讛讜爪讬讗讜讛讜 讛谞讬 讗诇驻讬诐 讗诪讛 讛讬讻讗 讻转讬讘谉 讜讗诪专讬壮 讚讻转讬壮 讗诇 讬爪讗 讗讬砖 诪诪拽讜诪讜 讜讙诪专讬壮 诪拽讜诐 诪诪拽讜诐 讻讜壮 讗诇诪讗 转讞讜诪讬谉 讗讬转 诇讛讜 注讬拽专 诪谉 讛转讜专讛 讜拽专讗 讘讛讚讬讗 诪砖转注讬 谞诪讬. 讜注讜讚 讻转讘 讛专讗讘状讚 讝状诇 讚讛讗 讚转谞讬 专讘讬 讞讬讬讗 讜专壮 讬谞讗讬 砖诇讜拽讬谉 注诇 转讞讜诪讬 砖讘转 讚讘专 转讜专讛 讗驻讬壮 讗诇讬讘讗 讚专讘谞谉 讛讬讗 讜注诇 讙壮 驻专住讗讜壮 讚讗讬 讗讬谞诐 讚讘专 转讜专讛 讛讬讗讱 讛注诪讬讚 专壮 讬谞讗讬 诪砖谞转讬谞讜 讚拽转谞讬 驻讟讜专讬诐 诪诇注专讘 讘注讬专讜讘讬 讞爪专讜转 讚讜讜拽讗 诇讜拽诪讛 讻驻砖讟讗 讗驻讬壮 讘注讬专讜讘讬 转讞讜诪讬谉 讜转讜讱 讙壮 驻专住讗讜转 讻住转诐 注讬专讜讘 讛专讙讬诇 讜讛谞讗诪专 讘讻诇 诪拽讜诐 讜注讜讚 讚讜讚讗讬 诇专讘谞谉 讚驻诇讬讙讬 注诇讬讛 讚专壮 注拽讬讘讗 讗讬谉 转讞讜诪讬谉 诪谉 讛转讜专讛 讻诇诇 诇驻讬 砖讬讟转 转诇诪讜讚壮 讚讬诇谉 讜讻讚诪讜讻讞 讘驻壮 讻诇诇 讙讚讜诇 讚讗诪专讬壮 讚讬讚注 诇讛 砖讘转 讘诪讗讬 讜驻专拽讬壮 讚讬讚注 诇讛 讘转讞讜诪讬谉 讜讗诇讬讘讗 讚专壮 注拽讬讘讗 讗诇诪讗 诇专讘谞谉 诇讬转 诇讬讛 砖讜诐 讬讚讬注讛 讘转讞讜诪讬谉 讜讘驻专拽 诪讬 砖讛讞砖讬讱 谞诪讬 讚讗诪专讬谞谉 讘转讞讜诪讬谉 讗诇讬讘讗 讚专壮 注拽讬讘讗 讘讛讘注专讛 讜讗诇讬讘讗 讚专壮 讬讜住讬 讜讘驻壮 讘讻诇 诪注专讘讬谉 讚讗诪专讬壮 住驻拽 注讬专讜讘 讻砖专 诪砖讜诐 讚转讞讜诪讬谉 讚专讘谞谉 讗诪专讬壮 讙讘讬 住驻拽 讟讜诪讗讛 砖讛讜讗 诇讛讞诪讬专 砖讗谞讬 讟讜诪讗壮 讚专讘谞谉 讚讗讬转 诇谉 注讬拽专 诪讚讗讜专讬讬转讗 讜讝讜 专讗讬讛 讙诪讜专讛 讚注讬专讜讘讬 转讞讜诪讬谉 讗讬谉 诇讛诐 砖讜诐 注讬拽专 诪谉 讛转讜专讛 讜诪讗讬 讚讗诪专讬谞谉 讘驻壮 诪讬 砖讛讜爪讬讗讜讛讜 讛谞讬 讗诇驻讬诐 讗诪讛 讛讬讻谉 讻转讬讘谉 讛状拽 讗讛讬讻讗 讗住诪讻讜讛 专讘谞谉 讜注诇 讻专讞讬讱 讬砖 诇讜诪专 讻谉 讚讘讛讛讬讗 讙状砖 讚诪讬讬转讬 讗讬谞讛 讗诇讗 讗住诪讻转讗 讚讛转诐 诪讬讬转讬壮 讙状砖 诇讗诇驻讬诐 讗诪讛 讜讗驻讬壮 诇砖讟转诐 讜诇砖讟转 讛讬专讜砖壮 讗讬谉 诇谞讜 诪谉 讛转讜专讛 讗诇讗 讞讜抓 诇讙壮 驻专住讗讜转 讗诇讗 讜讚讗讬 拽专讗 讜讙状砖 讗住诪讻转讗 讚专讘谞谉 讛讬讗 讗诇讬讘讗 讚专讘谞谉 讜诇专壮 注拽讬讘讗 讛讜讗 讚讛讜讬讗 诪讚讗讜专讬讬转讗 诪诪砖 讛讬诇讻讱 拽专讗 诇专讘谞谉 讗讬谞讜 讗诇讗 诇讗讬住讜专 讛讜爪讗讛 砖诇讗 讬爪讗 讗讬砖 诪诪拽讜诪讜 注诐 讻诇讬讜 讜诪砖讗讜 讜讝讛 讘专讜专 讛诇讻讱 拽讬状诇 讻专讘谞谉 讚讻诇 讗讬住讜专 转讞讜诪讬谉 讜讗驻讬壮 讞讜抓 诇讗诇祝 驻专住讗讜转 讗讬谞讜 讗诇讗 诪讚专讘谞谉 讜诇讬转讗 诇讚专讘讬 讬谞讗讬 讜诇讗 诇诪讗讬 讚诪讜拽讬诐 诪转谞讬 讘注讬专讜讘讬 讞爪专讜转 讚讜讜拽讗 讗诇讗 诪转谞讬壮 讻驻砖讟讗 砖讛诐 驻讟讜专讬诐 诪诇注专讘 讘讬谉 注专讜讘讬 讞爪讬专讜转 讘讬谉 注专讜讘讬 转讞讜诪讬谉: 讜转讜 诇讗 诪讬讚讬:



驻专拽 砖谞讬 注讜砖讬谉 驻住讬谉 
讛讗 讻转讬讘谞讗 诇注讬诇 诪讛 砖讛拽砖讜 讘转讜住驻壮 讛讬讻讬 诪讻砖专讬壮 讛讻讗 讘驻住讬 讘讬专讗讜转 驻专讜抓 诪专讜讘讛 注诇 讛注讜诪讚 讚讛讗 讘讬谉 诇专讘 驻驻讗 讘讬谉 诇专讘 讛讜谞讗 讘专讬讛 讚专讘 讬讛讜砖注 诇讗 讗诪专 专讞诪谞讗 讚谞驻专讜抓 专讜讘讗 讜讗诇讜 讘讬专讗讜转 讛诐 专砖讜转 讛讬讞讬讚 讙诪讜专壮 诪谉 讛转讜专壮 讜讗驻讬壮 讘专砖讜壮 讛专讘讬诐 讻讚讗讬壮 诇拽诪谉 讘驻专拽讬壮 讗诇讗 砖讞讝状诇 诇讗 讛转讬专讜 讗诇讗 诇注讜诇讬 专讙诇讬壮 讜诇讟诇讟诇 讜诇爪讜专讱 讘讛诪转壮 讘诇讘讚 讜讛讝讜专拽 诪转讜讻讛 诇专砖讜转 讛专讘讬诐 讗讜 诪专砖讜壮 讛专讘讬壮 诇转讜讻壮 讞讬讬讘: 讜讬砖 诪讬 砖转讬专抓 讘讝讛 讚诪讚讗讜专讬讬转壮 讗驻讬壮 驻专讜抓 诪专讜讘壮 注诇 讛注讜诪讚 讻砖专 讻讬讜谉 砖讬砖 讘诪拽讜壮 讗讞专 砖讬注讜专 专讞讘 诪讞讬爪壮 讜讚讗诪专讬壮 诇注讬诇 讛讻讬 讗诪专 专讞诪谞讗 诇讗 转驻专讜抓 专讜讘讗 讝讛讜 诪讚讬谞讗 讚专讘谞谉 讚专讞诪谞壮 讗讙诪专讬壮 诇诪砖讛 诪住讬谞讬 砖讻谉 注转讬讚讬谉 讞讻诪讬壮 诇转拽谉 讜讗砖讻讞谉 讻讬讜爪壮 讘讜 讘驻状拽 讚诪讻讬诇转讬谉 讚讗诪专讬壮 讻讬 讗转讗讬 讛诇讻转壮 诇专讜讘讜 讜诇诪讬注讟讜 讜诇诪拽驻讬 讜诇砖讗讬谞讜 诪拽驻讬讚 讜讛谞讛讜 诇讗讜 诪讚讗讜专讬讬壮 谞讬谞讛讜 讚诇讬转 诇谉 诪讚讗讜专讬讬壮 讗诇讗 专讜讘讜 讛诪拽驻讬讚 讗诇讗 讜讚讗讬 讻讚讗诪专谉 讜讗讬谉 讝讛 诪讞讜讜专 讜讛转诐 讘驻状拽 讛讻讬 讗诪专讬壮 讚讗转讗讬 讛讬诇讻转壮 诇讞诇讜拽 砖讬砖 讘讬谉 专讜讘讜 讜诪讬注讜讟讜 讜诪拽驻讬讚 讜砖讗讬谞讜 诪拽驻讬讚 讜诪讛 砖讗谞讜 讗讜诪专讬壮 讜讻讚专壮 讬爪讞拽 专状诇 讻诪讜 砖驻讬壮 诇谞讜 专讘讬 讬爪讞拽 讻讬 讝讛讜 诪谉 讛转讜专壮 讜讛谞讻讜谉 讬讜转专 讻砖讬讟转 讛转讜住壮 讻讬 诪讞讬爪讜壮 讛诇讻壮 诇诪砖讛 诪住讬谞讬 讜讗讬谉 讻讜诇诐 砖讜讜转 砖讛专讬 讗转讛 专讜讗讛 讘驻讬壮 转拽专讛 讬讜专讚 讜住讜转诐 讜讗诪专讬谞谉 讙讜讚 讗讞讬转 讜讗讬谉 讘拽讬注转 讙诪诇讬诐 诪讘讟诇讛 讜讘诪讞讬爪讜转 讚注诇诪讗 讜讗驻讬诇讜 讛谉 讙讚讜诇讜转 讻诪讛 诪讘讟诇转谉 讘拽讬注转 讙讚讬讬诐 讛讻讗 谞诪讬 讻讱 讛讬讗 讚讬谉 砖诇 转讜专讛 讚讻诇 砖讬砖 诪讞讬爪讜壮 砖诇讬诪讜壮 讘讝讜讬讜转 砖讬注讜专 讗诪讛 诇讻诇 爪讚 讻注讬谉 驻住讬 讘讬专讗讜转 砖驻住 讗壮 讞砖讜讘讛 诪讞讬爪讛 讙诪讜专讛 讜诇讗 转驻住诇 讘砖讜诐 驻专爪讛 讘注讜诇壮 讜讘讗讜 讞讻诪讬壮 讜讗住专讜 砖诇讗 诇讟诇讟诇 讘讜 讗诇讗 诇爪讜专讱 注讜诇讬 专讙诇讬诐 讗讜 诇讚讘专 诪爪讜讛 讜讻讚讘注讬壮 诇诪讬诪专 拽诪谉:



砖诪谞讛 谞专讗讬壮 讻砖谞讬诐 注砖专. 驻讬壮 讻讬 讛讚壮 砖讘讝讜讬讜转 谞专讗讬谉 讻砖诪谞讛 讻诇 讗讞讚 注砖讜讬 讻诪讬谉 爪讬谞讜专 讜讗专讘注 驻砖讜讟讬谉 讘讗诪爪注. 讙讘讛谉 注砖专讛 讟驻讞讬诐 讜专讞讘谉 砖砖讛 讜注讘讬讬谉 讻诇 砖讛讜讗 驻讬专砖讜 专讜讘 讛驻专砖谞讬壮 讚讛讗 讚讘注讬谞谉 专讞讘谉 砖砖讛 讝讛讜 讘讚讬讜诪讚讬谉 注爪诪谉 讗讘诇 讘驻砖讜讟讬谉 诇讗 讘注讬 讻讜诇讬 讛讗讬 讻讬讜谉 砖讗讬谞诐 讻讗谉 讗诇讗 诇诪注讟 讛讗讜讬专 砖讘诇转讬讬诐 砖诇讗 讬讛讗 讬讜转专 诪注砖专 诇专壮 诪讗讬专 讜讬砖 诪讛诐 砖驻讬专砖讜 讚讻讬讜谉 讚诇讗 拽转谞讬 转谞讗 砖讬注讜专讗 讗讬谉 诇讛诐 砖讜诐 砖讬注讜专 讘专讞讘 讜讘诪砖讛讜 住讙讬 诇讛讜讬 讜讻谉 讗诪专讜 讘讬专讜砖诇诪讬 驻住讬谉 讗讬谉 诇讛诐 砖讬注讜专 注诇 讻专讞讬谉 注诇 讛驻砖讜讟讬谉 拽讗诪专 讜讬砖 砖驻讬专砖讜 讚爪专讬讻讬谉 专讞讘 讙壮 讗讜 讚壮 砖讛讜讗 讚讘专 讞砖讜讘 讜诪讛 讻讗诪专 讘讬专讜砖诇诪讬 诇讗 砖讗讬谉 诇讛诐 砖讬注讜专 讻诇诇 讗诇讗 砖讗讬谉 诇讛诐 砖讬注讜壮 砖砖谞讬谞讜 讘讚讬讜诪讚讬谉 讜诇讻讜诇讛讜 驻讬专讜砖讬 拽状诇 讟讜讘讗 讗诪讗讬 诇讗 讗诪专讬壮 讚讗转讬 讗讜讬专讗 诪讛讗讬 讙讬住讗 讜诪讛讗讬 讙讬住讗 讜诪讘讟讬诇 诇讛 砖讛专讬 讗讬谉 讻讗谉 讗驻讬壮 注讜诪讚 讻驻专讜抓 诪砖转讬 讜讗驻讬壮 讛讬讛 专讞讘谉 砖诇 驻砖讜讟讬谉 讜壮 驻砖讬壮 讙讜驻讗 讜讛谞讻讜谉 讚讻诇 注讜诪讚 讚讘专 讞砖讬讘 讗讬谞讜 诪转讘讟诇 讘讗讜讬专 讛讻讗 讜讛讻讗 诪讚讗讜专讬讬转讗 讜讛专讗讬讬讛 诪诪讞讬爪转 讻诇讗讬诐 砖讗诪专讜 诇注讬诇 讚诪讚壮 讟驻讞讬诐 讜诇诪注诇讛 诪讜转专 诇讝专讜注 讻谞讙讚讜 讜讗注状驻 砖讛驻专讜抓 诪专讜讘讛 注诇讬讜 诪讻诇 爪讚 讜专讘谞谉 讛讜讗 讚讗讞诪讬专讜 诇注谞讬讬谉 砖讘转 讜讛讻讗 讘驻住讬 讘讬专讗讜转 讗讜拽诪讬讛 注诇 讚讬谉 转讜专讛 诇爪讜专讱 诪爪讜讛 讜诇驻讬 讝讛 诪住讬讬注讬谉 诇讜诪专 讚讘注讬谞谉 专讞讘 讛驻砖讜讟讬谉 讚壮 讟驻讞讬诐 诇专砖讘状讙 讗讜 讙壮 讟驻讞讬诐 诇专讘谞谉 讻驻讬 诪讛 砖讛转讬专讜 讙讘讬 讻诇讗讬诐 讗讘诇 诪讚讘专讬 专砖状讬 讝状诇 谞专讗讛 讻讬 讛讬讗 讚讻讬 拽转谞讬 专讞讘谉 砖砖讛 讗驻砖讜讟讬谉 拽讗讬:



讗讞转 谞讻谞住转 讜讗讞转 讬讜爪讗转. 驻讬专讜砖 砖讬讛讗 讗诪讜转 砖讘谞转讬讬诐 砖讜讞拽讜转 诪讜转专 诇讛拽专讬讘 诇讘讗专 讛状讙 讚专讘谞谉 诇讗 砖专讬 驻住讬谉 诇讘讜专 讗诇讗 诇讘讗专 讻讚讗讬转讗 诇拽诪谉. 讜讘诇讘讚 砖转讛讗 驻专讛 专讗砖讛 讜专讜讘讛 讘驻谞讬诐 讜讗诪专 讘转诇诪讜讚讗 砖讛讜讗 砖转讬 讗诪讜转 讜讗诐 讛拽专讬讘 讛驻住讬谉 诇讞诇诇 讛讘讜专 讬讜转专 诪砖讬注讜专 讝讛 讗住专讜 讞讻诪讬诐 诇讟诇讟诇 讘讜 讻诇诇 讜讗驻讬壮 诇爪讜专讱 讛讘讛诪讛 讚讞讬讬砖讬壮 讚讬诇诪讗 诪诪讟讬 诇讚诇讬 讘转讜讻讛 讜诪驻讬拽 诇讬壮 讞讜抓 诇驻住讬谉 砖讛讬壮 专状讛 讗讜 讻专诪诇讬壮 讜讬状讗 砖讝讛 讛砖讬注讜壮 谞转谞讜 诇讻诇 讚讘专 讜讗驻讬壮 诇讟诇讗讬诐 讜讙讚讬讬诐 讜讻讬 讬爪讗 讘讛诐 爪专讬讱 讝讛 讛砖讬注讜专 讜讙诐 讗驻讬壮 诇讙诪诇讬诐 讚讬 讻砖讬注讜专 讝讛 诪讚拽转谞讬 讛讗讬 转谞讗 诪讬诇转讗 驻住讬拽转讗 讜讗注状驻 砖讘砖讬注讜专 讝讛 砖诇 驻专讛 讗讬谉 讘讜 讻讚讬 专讗砖讜 讜专讜讘讜 砖诇 讙诪诇 诇讗 讚拽讚拽讜 讞讻诪讬壮 讘讚讘壮 讜砖讬注专讜 讘驻专讛 砖砖讬注讜专讛 讘讬谞讜谞讬 讜诇讗 讞诇拽讜 讘讚讬谞讬讛诐 讜讻谉 讛讜讗 讘讬专讜砖诇诪讬 讘驻讬壮 讜诪讛 砖讗诪专 讘讘专讬讬转讗 讘讛诪讛 砖专讗砖讛 讜专讜讘讛 讘驻谞讬诐 讗讜讘住讬谉 讗讜转讛 讘驻谞讬诐 讜驻专讬砖谞讗 讚讙讘讬 讙诪诇 转谞讬讗 讚讗诇诪讗 讘注讬壮 讘讙诪诇 讻讚讬 专讗砖讜 讜专讜讘讜 诇讗讜 讚讜拽讗 讗诇讗 砖讬注讜专讗 讚注诇诪讗 谞拽讟 讜讻谉 驻讜住拽 讛专讗讘状讚 讝状诇 讗讘诇 讬砖 诪专讘讜转讬 砖住讜讘专讬谉 砖诇讗 砖讬注专讜 讘驻专讛 讗诇讗 诇讻诇 砖讛讜讗 讚讻讜讜转讛 讗讜 讗驻讬壮 驻讞讜转 诪诪谞壮 诇讛讞诪讬壮 讗讘诇 诇专讜讘 诪讬谞讛 讻讙讜谉 讙诪诇 讗讜 住讜住 讜讻讬讜爪讗 讘讜 爪专讬讱 砖讬注讜专 专讗砖讜 讜专讜讘讜 诇注讜诇诐. 讜诪讜转专 诇讛专讞讬拽 讻诇 砖讛讜讗 驻讬专砖 讻诇 诪讛 砖讛讜讗 讜讗驻讬诇讜 砖讬注讬专 讜讚讜诪讛 诇讜 讛讗. 讚讗诪专讬壮 讘驻专拽 讘转专讗 讗诇讜 讚讘专讬诐 讗讜住专讬谉 讘讻诇 砖讛谉 讜讗讬谞讜 专状诇 讘诪砖讛讜 讚讛讗 讛讛讜讗 转谞讗 讘注讬 讚讘专 砖讘诪谞讬谉 讻讚讗讬壮 讛转诐 讗诇讗 驻讬专讜砖讜 讻诪讛 砖讛谉:





讛诪讗讬专讬

诪转 诪爪讜讛 驻专砖讜 讘讻讗谉 砖讗讬谉 诇讜 拽讜讘专讬诐. 拽讜专讗 讜讗讞专讬诐 注讜谞讬谉 讗讜转讜 讗讬谉 讝讛 诪转 诪爪讜讛 讜驻专砖讜 讙讚讜诇讬 讛诪讞讘专讬壮 讗讞专讬诐 注讜谞讬谉 诇讜 砖讬砖 诇讜 讬讜专砖讬诐 讜讻谉 谞专讗讛 讘讬讘诪讜转. 讜诪讻讗谉 诇诪讚讜 专讘讬诐 砖讗诇讜 讛讗讜专讞讬诐 讛讘讗讬诐 诪讗专抓 讗讞专转 讜讗讬谉 诇讛诐 讬讜专砖讬诐 讻讗谉 砖讘讻诇诇 诪转 诪爪讜讛 讛诐 讜讻讛谉 诪讟诪讗 诇讛诐. 讜诪讻诇 诪拽讜诐 谞专讗讬谉 讛讚讘专讬诐 砖讻诇 砖诪讝讜诪谉 注诇 讬讚讬 讬砖专讗诇 诇拽讘专讜 讗讬谉 讝讛 诪转 诪爪讜讛:



诪讗讞专 砖讘讬讗专谞讜 讘讞讬讜讘 诪讬诐 讗讞专讜谞讬诐 砖讛讬讗 诪驻谞讬 诪诇讞 住讚讜诪讬转 诇讗 住讜祝 讚讘专 讗讞专 讗讻讬诇讛 讗诇讗 讗祝 诪讚讚 诪诇讞 讗讜 谞讙注 讘讛 爪专讬讱 诇讬讟讜诇 讜注讻砖讬讜 诪讬讛讗 讘讟诇讛 诇讛 转讜专转 诪诇讞 讝讛 讜诇讗 讛讜讝拽拽谞讜 诇谞讟讬诇讛 诪爪讚讛. 讜讻讘专 讘讬讗专谞讜 注谞讬谞讬 讛谞讟讬诇讛 讜讛诇讻讜转讬讛 讘诪住讻转 讘专讻讜转 [讘住讜驻讜 讘拽讜谞讟壮 讘讬转 讬讚]:



讻讘专 讘讬讗专谞讜 讘诪住讻转 砖讘转 砖讬爪讬讗转 讞讜抓 诇转讞讜诐 讗驻讬壮 诇砖诇砖 驻专住讗讜转 讗讬谉 讘讛 诪讬转转 讘讬转 讚讬谉 讜诇讜拽讬谉 注诇讬讛 讜讗注驻状讬 砖诇讗讜 砖诇讛 诪讗诇 讬爪讗 讗讬砖 诪诪拽讜诪讜 讜讬讚讜注 砖讗祝 讛讛讜爪讗讛 谞讻诇诇讛 讘讜 讜讗讞专 砖讛讬爪讬讗讛 讜讛讛讜爪讗讛 砖谞讬讛诐 讘驻住讜拽 讗讞讚 讬专讗讛 诇讜诪壮 砖讛讜爪讗讛 砖讛讬讗 讞诪讜专讛 注讬拽专 讜谞诪爪讗 注讬拽专 讛诇讗讜 谞讬转谉 诇讗讝讛专转 诪讬转讛 讛专讬 讗诪专讜 诪讬 讻转讬讘 讗诇 讬讜爪讬讗 讗诇 讬爪讗 讻转讬壮 讜谞诪爪讗 注讬拽专 讛驻住讜拽 诇讬爪讬讗讛 讞讜抓 诇转讞讜诐 讜诇讜拽讬谉 注诇讬讜 讜诪讻诇 诪拽讜诐 讚讜拽讗 讘砖诇砖 驻专住讗讜转 讗讘诇 讗诇驻讬诐 讗诪讛 讗讬谞谉 讗诇讗 诪讚专讘谞谉 讜诪讛 砖讗诪专讜 转讞讜诪讬谉 讚讗讜专讬讬转讗 讜驻讬专讜砖讜 讘讗诇驻讬诐 讗诪讛 专壮 注拽讬讘讗 讛讬讗 讜讗讬谉 讛诇讻讛 讻诪讜转讜. 讜诪讻诇 诪拽讜诐 讘谞讬 诪讞谞讛 爪专讬讻讬谉 诇注专讘 讗祝 诇讗诇驻讬诐 讗诪讛 讛讜讗讬诇 讜注讬拽专 讛转讞讜诪讬谉 专状诇 砖诇砖 驻专住讗讜转 [诪谉 讛转讜专讛. 讜讬砖 驻讜住拽讬诐 讚讙诐 砖诇砖 驻专住讗讜转] 讚专讘谞谉 讜讻讘专 讘讬讗专谞讜 拽爪转 专讗讬讜转讬讛诐 讘专讗砖讜谉 砖诇 讬讜诐 讟讜讘 讜讻诪讜 砖谞讘讗专 注讜讚 讘讛 讘驻专拽 砖诇讬砖讬. 讜诇讚注转诐 讘谞讬 诪讞谞讛 驻讟讜专讬诐 讗祝 讘注讬专讜讘讬 转讞讜诪讬谉. 讜拽爪转 讙讗讜谞讬诐 讛讞诪讬专讜 诇驻住讜拽 讻专壮 注拽讬讘讗 讗祝 讘讗诇驻讬诐 讗诪讛 诪诪讛 砖讗诪专讜 讘驻专拽 诪讬 砖讛讜爪讬讗讜讛讜 讛谞讬 讗诇驻讬诐 讗诪讛 讛讬讻讗 讻转讬讘谉 讜诪讻讗谉 讛讞诪讬专讜 讘讝讜 砖讗诪专讜 讗祝 注讘讚 讜砖驻讞讛 谞讗诪谞讬谉 诇讜诪专 注讚 讻讗谉 转讞讜诐 砖讘转 砖讗讬谉 注讜砖讬谉 讘讛 诪注砖讛 讗诇讗 讘注讚 讗讞讚 讻砖专 讜讛讚讘专讬壮 (诪讞讜讘专讬诐) [诪住转讘专讬诐] 讻讚注转 专讗砖讜谉 讜讻谉 驻住拽讜讛 讙讚讜诇讬 讛驻讜住拽讬壮. 讜讗祝 讙讚讜诇讬 讛诪讞讘专讬壮 讻转讘讜讛 讻谉 讗诇讗 砖讙讚讜诇讬 讛讚讜专 讻转讘讜 诪砖诪诐 讘转砖讜讘讛 砖讗讬谞诐 诪谉 讛转讜专讛 讗诇讗 讗诐 诪讛诇讻讬诐 讘专砖讜转 讛专讘讬诐 (讘诪讞谞讛) [讻诪讞谞讛] 讬砖专讗诇 讜讝讛 转诪讛 砖讗诐 讗诪专讜 讻诪讞谞讛 讬砖专讗诇 诇注谞讬谉 砖讬注讜专 诇讗 讗诪专讜讛 砖讬讛讜 诇讙诪专讬 讻谉 讜注讜讚 砖讛专讬 诪讞谞讛 讬砖专讗诇 专砖讜转 讛讬讞讬讚 讛讬讗 讜诪讞谞讛 诇讜讬讛 讛讜讗 砖讛讬讛 专砖讜转 讛专讘讬诐 讻诪讜 砖讛转讘讗专 讘驻专拽 讛讝讜专拽. 讜讗祝 讛诐 讻转讘讜 讘转砖讜讘转 砖讗诇讛 砖讗讬谉 讗讬住讜专 转讞讜诪讬谉 讘讬诪讬诐 讜讘谞讛专讜转 讘讬谉 砖讬砖 讘注讜诪拽 讛诪讬诐 诪注讟 讘讬谉 砖讬砖 讘讛诐 讛专讘讛 讜诇讗 谞住转驻拽讜 讘转讞讜诪讬谉 诇诪注诇讛 诪注砖专讛 讗诇讗 讘讬讘砖讛 讜讬砖 诇驻拽驻拽 讘讚讘专讬诐 讗诇讜 讻诪讜 砖讬转讘讗专 讘注状讛:



讜谞砖诇诐 讛驻专拽 转讛诇讛 诇讗诇:



注讜砖讬谉 驻住讬谉 讜讻讜壮 讻讜谞转 讛驻专拽 讗诪谞诐 讛讜讗 讘讘讬讗讜专 讛讞诇拽 讛专讘讬注讬 专状诇 讘注谞讬谉 讛专砖讜讬讜转 讜诪注讟 诪谉 讛讞诇拽 讛砖谞讬 讘注谞讬谉 注讬专讜讘讬 讞爪专讜转 讜专讘讜 讬住讜讘 注诇 砖诇砖讛 注谞讬谞讬诐: 讛专讗砖讜谉 讘注谞讬谉 诪讛 砖讛拽诇讜 诇注讜诇讬 专讙诇讬诐 讘驻住讬 讘讬专讗讜转.



讜讛砖谞讬 讘注谞讬谉 讙谞讛 讜拽专驻祝 讜讚讬专 讜住讛专. 讜讛砖诇讬砖讬 讘注谞讬谉 注讬专讜讘讬 讞爪专讜转 讘诪讬 砖砖讻讞 讗讞讚 诪谉 讛讞爪专 讜诇讗 注讬专讘 注诪讛诐 注诇 讗讬讝讛 爪讚 讗讜住专. 讝讛讜 砖专砖 讛驻专拽 讚专讱 讻诇诇 讗诇讗 砖讬讘讗讜 讘讜 讚讘专讬诐 注诇 讬讚讬 讙诇讙讜诇 讻诪砖驻讟 住讜讙讬转 讛转诇诪讜讚 注诇 讛讚专讱 砖拽讚诐:



讜讛诪砖谞讛 讛专讗砖讜谞讛 诪诪谞讜 转讞诇 讘讘讬讗讜专 注谞讬谞讬 讛讞诇拽 讛专讗砖讜谉 讜讛讜讗 砖讗诪专 注讜砖讬谉 驻住讬谉 诇讘讬专讗讜转 讜讻讜壮 讜讘讬专讗讜转 讗诇讜 驻讬专讜砖讜 诪讬诐 谞讜讘注讬谉 诪诇砖讜谉 讘讗专 讜讛讜讗 砖讗诪专 诇砖讜谉 讘讬专讗讜转 讜诇讗 诇砖讜谉 讘讜专讜转 砖讛讬讛 讘诪砖诪注 诪讬诐 诪讻讜谞住讬诐. 讜讘讬专讗讜转 讗诇讜 讛诐 讘专砖讜转 讛专讘讬诐 讗讜 讘讘拽注讛 砖讛讬讗 讻专诪诇讬转 讜讛讘讬专讗讜转 注诪讜拽讜转 注砖专讛 讜专讞讘讜转 讗专讘注讛 讜讛诐 专砖讜转 讛讬讞讬讚 讜讗诐 讬诪诇讗 讘诇讗 讛讻砖专 驻住讬谉 谞诪爪讗 诪讜爪讬讗 诪专砖讜转 讛讬讞讬讚 诇专砖讜转 讛专讘讬诐 讗讜 诇讻专诪诇讬转 讜谞诪爪讗 谞诪谞注 诪讛砖拽讗转 讘讛诪转讜 讜讻转讬壮 诇诪注谉 讬谞讜讞 讜诇讗 (讬讗谞讜讞) [讬谞讜讞] 讜诪转讜讱 讻讱 注砖讜 诇讛诐 转拽谞讛 讝讜 砖讬拽讬驻讜 讗转 讛讘讗专 讘驻住讬谉 讗诇讜 讜讬讛讗 讻诇 诪讛 砖讘转讜讱 讛驻住讬诐 谞讞砖讘 专砖讜转 讛讬讞讬讚 讜讬诪诇讗 讜讬讜爪讬讗 讜讬谞讬讞 砖诐 讜转讻谞住 讘讛诪转讜 诇砖诐 讜转砖转讛 讜讚讬讬谞讜 砖讬讛讗 专讬讜讞 诇讬讻谞住 讛讘讛诪讛 诇砖诐 专讗砖讛 讜专讜讘讛 (讗讬谉) [讜讗讬谉] 讙讜讝专讬谉 砖诪讗 转诪砖讱 诇讗讞讜专讬讛 诇专砖讜转 讛专讘讬诐 讜讬讜爪讬讗 讛诇讛 讗转 诪讬诪讬讜 讗爪诇讛. 讜砖讬注讜专 讛讻谞住转 专讗砖讛 讜专讜讘讛 讛讜讗 砖转讬 讗诪讜转 讜讗诪专 讘转拽讜谉 讝讛 砖爪专讬讱 讗专讘注讛 讚讬讜诪讚讬谉 讜讛讚讬讜诪讚 讛讜讗 谞专讗讛 讻砖谞讬诐 讜诪讜谞讞 讘拽专谉 讝讜讬转 砖讟讞讜 讛讗讞讚 诇专讜讞 讝讛 讘专讞讘 讗诪讛 讜讻谉 讘讗专讘注 讛驻讗讜转 讜谞诪爪讗讜 讗专讘注讛 讛讚讬讜诪讚讬谉 谞专讗讬谉 讻砖诪谞讛. 讜专壮 诪讗讬专 诪讝拽讬拽 注讜讚 驻住讬谉 驻砖讜讟讬谉 讘讬谉 讛讚讬讜诪讚讬谉 讘砖讬注讜专 讗诪讛 专讜讞讘 讜谞诪爪讗 讻讗谉 讛讬拽祝 砖谞讬诐 注砖专 讗诪讛.



讜讗诪专 讗讞专 讻谉 注诇 讛讚讬讜诪讚讬谉 讜注诇 讛驻砖讜讟讬诐 砖讻诇诐 讙讘讛诐 注砖专讛 讜专讞讘诐 砖砖讛. 砖讗祝 讛讚讬讜诪讚 专讜讞讘 讻诇 讚讜驻谉 诪诪谞讜 砖砖讛. 讜讗注驻状讬 砖讘驻住讬 讞爪专 讚讬讬谞讜 讘专讞讘 讗专讘注讛. 讟注诐 讛讚讘专 诪驻谞讬 砖讬砖 砖诐 砖诇砖 诪讞讬爪讜转 砖诇讬诪讜转. 讜注讘讬讬谉 讻诇 砖讛讜 砖讗讬谉 诇谞讜 讗爪诇 讛注讜讘讬 讻诇讜诐. 讜讝讜 讛讬讗 爪讜专转 讛讘讗专 讜讛讚讬讜诪讚讬谉 讜讛驻住讬谉. 讜讘讬谞讬讛谉 讻诪诇讗 砖转讬 专讘拽讜转 砖诇 砖诇砖 砖诇砖 [讘拽专]. 驻讬壮 专讘拽 讛讜讗 讻注讬谉 注讜诇 砖诪讻谞讬住讬壮 讘讜 驻专讜壮 讛专讘讛 讘砖注转 讚讬砖讛 讜讘诇砖讜谉 诇注讝 拽讜专讬谉 讗讜转讜 拽讜爪诇讬. 讜驻讬壮 讛注谞讬谉 讛讜讗 砖诪转讬专讬谉 讘讬谞讬讛谉 专状诇 讘讬谉 讻诇 砖谞讬 讛讚讬讜诪讚讬谉 砖讘讛谉 讗讜讬专 砖讬讛讜 讬讻讜诇讜转 诇注讘讜专 讘讗讜转讜 讗讜讬专 砖砖 驻专讜转 讜砖讬注讜专谉 讘专讞讘 讻诇 讗讞转 诪谉 讛住转诐 讗诪讛 讜砖谞讬 砖诇讬砖讬 讗诪讛 讜谞诪爪讗 讗讜讬专 注砖专 讗诪讜转.



拽砖讜专讜转. 专状诇 谞爪诪讚讜转 讬驻讛 讘转讜讱 专讘拽谉 砖讗诐 谞讻谞住讜转 讘驻讝讜专 讬讛讗 砖讬注讜专 讛讗讜讬专 讙讚讜诇 讬讜转专 诪讚讗讬. 讗讞转 谞讻谞住转 讜讗讞转 讬讜爪讗讛 专状诇 讗讞转 诪谉 讛专讘拽讜转 讜讛讜讗 砖讬注讜专 诪专讜讜讞 诪注讟 诪砖讬讻谞住讜 讛砖砖 驻专讜转 讘讬讞讚 讗讘诇 讘讗讜讬专 讬转专 诪讝讛 讗讬谉 诪转讬专讬谉. 讜专壮 讬讛讜讚讛 诪转讬专 讘讗讜讬专 砖讬讻谞住讜 砖诐 砖诪讜谞讛 驻专讜转 注诇 讛讚专讻讬诐 砖讛讜讝讻专讜 讘砖砖 诇专壮 诪讗讬专 讜谞诪爪讗 讻讗谉 讗讜讬专 砖诇砖 注砖专讛 讗诪讛 讜砖诇讬砖 砖专壮 讬讛讜讚讛 住讜讘专 砖注讚 转讞讜诐 讝讛 谞拽专讗 驻转讞 讜注诇 讻讜谞讛 讝讜 讘注爪诪讛 讛转讬专 专壮 讬讛讜讚讛 转讞诇讛 讘讚讬讜诪讚讬谉 讜诇讗 讛讝拽讬拽 诇诪讬注讜讟 驻住讬壮 讜讻谉 注诇 讻讜谞讛 [讝讜] 讞诇拽 注诇讬讜 专壮 诪讗讬专 诇讛爪专讬讱 讘诪讬注讜讟 驻住讬谉 专状诇 砖讗讬谉 注讬拽专 讜诪讞诇讜拽转 讘驻砖讜讟讬诐 注讚 砖转讗诪专 砖讘讻诇 讛讘讜专讜转 讬讛讗 专壮 诪讗讬专 诪爪专讬讱 驻砖讜讟讬诐 讜讻谉 讘讻诇 讛讘讜专讜转 讬讛讗 专壮 讬讛讜讚讛 讗讜诪专 砖讚讬讜 讘讚讬讜诪讚讬谉 讗讬谞讜 讻谉 砖讻诇 砖讗讬谉 讘讬谉 讛讚讬讜诪讚讬谉 讗讜讬专 讬转专 (诪注砖专讛) [诪注砖专] 讗祝 专壮 诪讗讬专 讗讬谞讜 诪爪专讬讱 驻砖讜讟讬诐 讜讻诇 砖讬砖 讘讬谞讬讛谉 讗讜讬专 讬讜转专 诪讬状讙 讗诪讛 讜砖诇讬砖 讗祝 专壮 讬讛讜讚讛 诪爪专讬讱 驻砖讜讟讬诐 谞诪爪讗 砖讛讘讗专 砖讞诇拽讜 注诇讬讜 讛讜讗 讘讗专 砖讗讜讬专 讬状讙 讗诪讛 讜砖诇讬砖 讘讬谉 讚讬讜诪讚 诇讚讬讜诪讚 砖诇专壮 讬讛讜讚讛 讗讬谞讜 爪专讬讱 讻诇讜诐 讜诇专壮 诪讗讬专 爪专讬讱 诪讬注讜讟 注讚 砖诇讗 讬讛讗 讗讜讬专讜 讗诇讗 讘注砖专 诇专讜讞 讗讞转. 讜诇诪讚转 砖讘讘讜专 砖诪谞讛 讗祝 专壮 诪讗讬专 讗讬谞讜 诪爪专讬讱 (驻住讬谉) [驻砖讜讟讬诐] 砖讗诐 讗讬谉 讛讘讜专 专讞讘 讗诇讗 砖诪谞讛 讗诪讜转 讘专讘讜注 讻砖讛讜讗 诪专讞拽 讛讚讬讜诪讚讬谉 注讚 砖转讻谞住 砖诐 专讗砖讛 讜专讜讘讛 砖讝讛讜 砖转讬 讗诪讜转 谞诪爪讗 讞讚讜 砖诇 讚讜驻谉 讚讬讜诪讚 讛讚专讜诪讬 专讞讜拽 诪砖驻转 讛讘讜专 砖转讬 讗诪讜转 讜讻谉 讛爪驻讜谞讬 讜谞诪爪讗 诪讞讚讜 砖诇 讚讬讜诪讚 讚专讜诪讬 诇爪驻讜谞讬 讗专讘注 讗诪讜转 讜专讞讘 讛讘讜专 砖诪谞讛 讛专讬 砖转讬诐 注砖专讛 讜讛专讬 诪转诪注讟 讛讗讜讬专 讘讚讜驻谉 讛讚讬讜诪讚 讛诪讝专讞讬 讗诪讛 讜讘诪注专讘讬 讗诪讛 讜诇讗 谞砖讗专 讗讜讬专 讗诇讗 讘注砖专 讜讛专讬 砖讗讬谉 讝讛 爪专讬讱 诪讬注讜讟 讗祝 诇专壮 诪讗讬专. 讜讻谉 讗诐 讛讘讜专 砖转讬诐 注砖专讛 讗祝 诇专壮 讬讛讜讚讛 爪专讬讱 诪讬注讜讟 砖讻砖讛专讞讬拽 讗转 讛讚讬讜诪讚讬谉 砖转讬 讗诪讜转 诪谉 讛讘讜专 谞诪爪讗 讞诇诇 讘讬谉 讚讬讜诪讚 诇讚讬讜诪讚 砖砖 注砖专讛 讗诪讛 讜讻砖谞转诪注讟 讘讗诪讛 诪讻讗谉 讜讗诪讛 诪讻讗谉 谞砖转讬讬专 讗讜讬专 讗专讘注 注砖专讛 讗诪讛 讘讬谞转讬诐 讜讛专讬 专壮 讬讛讜讚讛 讗讬谞讜 诪转讬专 讘讻讱 讜爪专讬讱 诪讬注讜讟 (讛讛) [讛专讬] 诇讗 谞讞诇拽讜 讗诇讗 诪砖诪谞讛 讜注讚 砖转讬诐 注砖专讛 讻讙讜谉 讘讜专 转砖注讛 砖谞诪爪讗 讞诇诇 砖讘讬谉 讛讚讬讜诪讚讬谉 讬状讙 讗诪讛 讜讻砖谞转诪注讟 讘砖转讬 讗诪讜转 谞诪爪讗 讞诇诇讜 讬状讘 讜讻谉 讘讘讜专 讗讞讚 注砖专 砖谞诪爪讗 讞诇诇讛 讞诪砖 注砖专讛 讗诪讛 讜讻砖谞转诪注讟 讘砖转讬诐 谞砖讗专 讞诇诇讜 砖诇砖 注砖专讛 讗诪讛 讜讘讻诇 讗诇讜 诇专壮 诪讗讬专 爪专讬讱 诪讬注讜讟 讜诇专壮 讬讛讜讚讛 讗讬谉 爪专讬讱 诪讬注讜讟 讜讛诇讻讛 讻专壮 讬讛讜讚讛.



讜讗诪专 讗讞专 讻谉 砖诪讜转专 诇讛拽专讬讘 讛讬拽祝 讝讛 诇讘讗专 砖讻诇 砖讛讜讗 诪拽专讘 讗转 讛讛讬拽祝 诪诪注讟 讗转 讛讗讜讬专 讜诪讻诇 诪拽讜诐 爪专讬讱 砖诇讗 讬拽专讘谞讜 讗诇讗 讘讻讚讬 砖讬砖讗专 讗讜讬专 砖转讛讗 驻专讛 讬讻讜诇讛 诇讬讻谞住 专讗砖讛 讜专讜讘讛 讜讛讜讗 砖转讬 讗诪讜转 砖诪讗讞专 砖注讬拽专 转拽谞讛 讝讜 谞注砖讬转 讘砖讘讬诇 讘讛诪讜转 砖诇 注讜诇讬 讘讘诇 讻诪讜 砖讬转讘讗专 讗诐 讗讬谞讛 谞讻谞住转 专讗砖讛 讜专讜讘讛 转诪砖讱 诇讗讞专讬讛 讜讬讘讗 诇讛讜爪讬讗 诇讛 诇讞讜抓 讜讻诇 砖讗讬谞讜 讻谉 讗驻讬壮 诇讙讚讬 讗住讜专. 讜讻谉 诪讜转专 诇讛专讞讬拽谉 讻诪讛 砖讬专爪讛 讜讘诇讘讚 砖讬讝讛专 砖诇讗 讬讛讗 砖诐 讗讜讬专 讘讬转专 诪砖诇砖 注砖专讛 讗诪讛 讜砖诇讬砖 讻讙讜谉 砖讗诐 讛讘讜专 讘专讞讘 讗专讘注 讗诪讜转 讬讻讜诇 诇讛专讞讬拽 讞诪砖 讗诪讜转 诪讻讗谉 讜讞诪砖 诪讻讗谉 砖讛专讬 讗讬谉 讻讗谉 讗讜讬专 讘讬谉 讚讬讜诪讚 诇讚讬讜诪讚 讗诇讗 讗专讘注 注砖专讛 讗诪讛 讻砖讬转诪注讟 讘讗诪讛 砖诇 讚讬讜诪讚 诪讻讗谉 讜诪讻讗谉 讗讬谉 讻讗谉 讗讜讬专 讗诇讗 砖转讬诐 注砖专讛 讗诪讛 讜讗祝 讗诐 专讜爪讛 诇讛专讞讬拽 讬讜转专 讜讬讜转专 讬专讞讬拽 讻诪讛 砖讬专爪讛 讜讘诇讘讚 砖讬专讘讛 讘驻住讬谉 诇诪注讟 讗转 讛讗讜讬专 讗讜 讬讗专讬讱 讛讚讬讜诪讚讬谉 砖讗讬谉 讛讻讜谞讛 讗诇讗 砖诇讗 讬讛讗 砖诐 讗讜讬专 讘讬转专 诪砖诇砖 注砖专讛 讜砖诇讬砖 诇专壮 讬讛讜讚讛 砖讛诇讻讛 讻诪讜转讜. 讜专壮 讬讛讜讚讛 讞诇拽 讘讝讜 诇讜诪专 砖诇讗 讛讜转专 讗祝 讘诪讬注讜讟 驻住讬谉 讗诇讗 注讚 讘讬转 住讗转讬诐. 专状诇 讘讻讚讬 砖讬讛讗 讛讞诇诇 讘讬转 住讗转讬诐 诇讘讚 讻讚讬谉 诪拽讜诐 讛诪讜拽祝 砖诇讗 诇讚讬专讛 讜讛砖讬讘讜讛讜 砖诇讗 讗诪专讜 讘讬转 住讗转讬诐 讗诇讗 讘讙谞讛 讜拽专驻祝 砖讗讬谉 讘讜 爪讚 转砖诪讬砖 诇讗讚诐 讜讗讬谉 讛讬拽驻谉 诇讚讬专讛 讻诇诇 讗诇讗 诇讟讬讜诇 讜诇讝专讬注讜转. 讜讬砖 诪驻专砖讬壮 砖诪讗诇讬讛谉 谞注砖讜 讛诪讞讬爪讜转 讜讗讬谉 谞专讗讛 讻谉. 讗讘诇 讚讬专 专状诇 讛讬拽祝 讛注砖讜讬 讘砖讚讜转 诇讘讛诪讜转 讜讬砖 讘讜 讘讬转 讚讬专讛 诇专讜注讛. 讜住讛专 讜讛讜讗 讙诐 讻谉 讛讬拽祝 讛注砖讜讬 诇讘讛诪讜转 讗诇讗 砖讛讜讗 讘注讬专. 讜讬砖 讙讜专住讬壮 住讞专 诪诇砖讜谉 讛讬拽祝. 讜讛诪讜拽爪讛 讜讛讜讗 专讞讘讛 砖讗讞讜专讬 讛讘转讬诐. 讗讜 讞爪专 讜讛讜讗 砖诇驻谞讬 讛讘转讬诐 讻诇 讗诇讜 转砖诪讬砖 讗讚诐 讛诐 讜讛讬拽驻诐 诪讻砖讬专诐 讗驻讬壮 诇讘讬转 讞诪砖转 讻讜专讬诐 讗讜 注砖专讛 讗诇讗 砖讘讚讬专 讜住讛专 讚讜拽讗 讘砖诇讗 谞砖讗专 砖诐 讘讬转 住讗转讬诐 驻谞讜讬 专状诇 讬讜转专 诪讻讚讬 爪专讻讜 讜讻谉 驻住讬诐 讗诇讜 讛讜讗讬诇 讜诪讬诪讬讛诐 专讗讜讬讜转 诇砖转讬讛 转砖诪讬砖 讗讚诐 讛讜讗 讜讛讬拽祝 讚讬专讛 讛讜讗 讜诪讜转专 讘砖讬注讜专 讻诪讛 讗诇讗 砖讗祝 讝讛 讘砖诇讗 讬砖讗专 砖诐 讘讬转 住讗转讬诐 驻谞讜讬. 讜讬砖 讞讜诇拽讬壮 诇讛拽诇 讗祝 讘讝讜 讗诇讗 砖诇拽爪转 讙讚讜诇讬 讛讚讜专 专讗讬转讬 砖讛讘讬讗讜 讘讛 专讗讬讛 砖讛专讬 讘讙诪专讗 谞专讗讛 讘讛讚讬讗 砖讛讬拽祝 讞讘诇讬诐 诪讞讬爪讛 专讗讜讬讛 讬讜转专 讜诇讗 讛拽诇谞讜 讘讛 讘讘讬转 住讗转讬诐 驻谞讜讬 讜讗讬谉 讚讬谞诐 讘讝讜 讻讞爪专 讗讜 讻诪讜拽爪讛 砖讚讬谞讜 讻讞爪专 讜驻专砖讜 讘讙诪专讗 砖砖讬注讜专 讝讛 砖诇 专壮 讬讛讜讚讛 讘讘讬转 住讗转讬诐 驻讬专讜砖讜 讘讜专 讘诇讗 驻住讬谉 讻诇讜诪专 砖讻诇 砖讛讘讜专 诇讘讚 讗讬谞讜 讬转专 诪讘讬转 住讗转讬诐 讗注驻状讬 砖讗诐 转讞砖讜讘 注诐 讞诇诇讜 讞诇诇 砖讘讬谉 讛讘讜专 诇讚讬讜诪讚讬谉 讬转专 诪讘讬转 住讗转讬诐 讻砖专 诪驻谞讬 砖讗讚诐 谞讜转谉 注讬谞讬讜 讘讘讜专讜 讻诇讜诪专 砖讻诇 讛讘讗 诇诇诪讜讚 诪拽讜诐 (讛讬讻专) [讛讬转专] 讟诇讟讜诇 诪讻讗谉 诪诪拽讜诐 讛讘讜专 讛讜讗 诇诪讚 讜诇讗 诪诪拽讜诐 讛诪讞讬爪讛 讜讛专讬 讛讘讜专 诪讬讛讗 讗讬谞讜 讗诇讗 讘讬转 住讗转讬诐 讜讗注驻状讬 砖讛讛讬拽祝 讬转专 诇讗 讬讘讗 诇讛转讬专 诪讻讗谉 讬转专 诪讘讬转 住讗转讬诐 讘注诇诪讗 讜讻诇 砖讻谉 砖讛讜讗 讗讜诪专 讻谉 讘讛专讞拽转 讛驻住讬谉 诪谉 讛讘讜专 砖讗诐 讛讬讛 砖诐 讬转专 诪讘讬转 住讗转讬诐 诇讘讚 诪砖讬注讜专 讛讘讜专 驻讜住诇 讜专讘谞谉 谞讞诇拽讜 注诇讬讜 讘讬谉 讘专讬讜讞 砖讘讬谉 驻住讬诐 诇讘讜专 讘讬谉 讘专讬讜讞 讞诇诇 讛讘讜专. 讜诪讜转专 诇讛专讞讬拽 讻诇 砖讛讜讗 讜讘诇讘讚 砖讬专讘讛 讘驻住讬谉. 讜讗注驻状讬 砖讻讘专 谞讗诪专讛 讞讝专 讜砖谞讗讛 诇诇讗 爪讜专讱 讗讜 诇注砖讜转讛 (住转诐 讜讗讞专 诪讞诇拽转) [诪讞诇讜拽转 讜讗讞状讻 住转诐] 砖讛诇讻讛 讻住转诐 诇讜诪专 砖讛诇讻讛 讻专讘谞谉.



专壮 讬讛讜讚讛 讗讜诪专 讗诐 讛讬讛 讚专讱 讛专讘讬诐 注讜讘专转 讘讬谉 讛驻住讬诐 讬住诇拽谞讛 诇爪讚讚讬谉. 专状诇 讞讜抓 诇驻住讬谉 砖讗讬 讗驻砖专 诇讛转讬专 讟诇讟讜诇 讘诪讞讬爪讜转 讻注讬谉 讗诇讜 讗诐 专讘讬诐 讘讜拽注讬谉 讘讛. 讜讗注驻状讬 砖专壮 讬讛讜讚讛 讘注爪诪讜 讗诪专 讘砖谞讬 讘转讬诐 讘砖谞讬 爪讚讬 讛专讘讬诐 砖注讜砖讛 诇讞讬 诪讻讗谉 讜诇讞讬 诪讻讗谉 讘讝讜 讬砖 讻讗谉 砖转讬 诪讞讬爪讜转 讙诪讜专讜转 讗讘诇 讝讜 砖讗讬谉 讻讗谉 诪讞讬爪讛 讙诪讜专讛 讜讻诇 驻专讜爪讬诐 砖诇讛 诪专讜讘讬诐 注诇 讛注讜诪讚讬诐 讗转讜 专讘讬诐 讜诪讘讟诇讬 诪讞讬爪讗转讗 [讗祝 讘讗专讘注 讜讻诇 砖讬砖 讘讜 讚专讱 诪讬讜讞讚转 诇专讘讬诐 讜讚专讱 讛专讘讬诐 讙诪讜专讛 注讜讘专转 讘转讜讻讜 讗讬谞讜 专砖讜转 讛讬讞讬讚 讘砖讜诐 驻谞讬诐] 讜讞讻诪讬壮 讗讜诪壮 讗讬谞讜 爪专讬讱 砖讗讬谉 讗讜诪专讬壮 讗转讜 专讘讬诐 讜诪讘讟诇讬 诪讞讬爪讗转讗 (讗祝 讘讗专讘注 讜讻诇 砖讬砖 讘讜 讚专讱 诪讬讜讞讚转 诇专讘讬诐 讜讚专讱 讛专讘讬诐 讙诪讜专讛 注讜讘专转 讘转讜讻讜 讗讬谞讜 专砖讜转 讛讬讞讬讚 讘砖讜诐 驻谞讬诐) 讜讗注驻状讬 砖讗诪专讜 注诇讬讛 讘讙诪专讗 专壮 讬讜讞谞谉 讜专壮 讗诇注讝专 讚讗诪专讬 转专讜讬讛讜 讻讗谉 讛讜讚讬注讜讱 讻讞讛 砖诇 诪讞讬爪讛 讻诇讜诪专 诪诪讛 砖讗诪专讜 砖讗讬谉 爪专讬讱 诇住诇拽讛 砖讻诇 砖讬砖 砖诐 讗专讘注 诪讞讬爪讜转 砖讛谉 诪讞讬爪讜转 诪谉 讛转讜专讛 砖讜讘 讗讬谉 讘拽讬注转 讛专讘讬诐 诪讘讟诇转谉 讻讘专 讛拽砖讜 诇专壮 讬讜讞谞谉 诪讚讬讚讬讛 讗讚讬讚讬讛 讜转讬专爪讜 诇讚注转讜 讻讗谉 讛讜讚讬注讜讱 讜诇讬讛 诇讗 住讘讬专讗 诇讬讛. 讜讗注驻状讬 砖注诇 讻专讞讱 诇专壮 讗诇注讝专 诪讬讛讗 住讘讬专讗 诇讬讛 诪诪讛 砖讗诪专 讛讝讜专拽 诇讘讬谉 讛驻住讬诐 讞讬讬讘 讻诪讜 砖讬转讘讗专 讗驻讬壮 讛讻讬 拽讬讬诪讗 诇谉 讻专壮 讬讜讞谞谉 砖讛讜讗 专讘讜 砖诇 专壮 讗诇注讝专 砖讛专讬 驻住拽谞讜 讘专砖讜转 讛专讘讬壮 砖讗讬谞讛 诪转注专讘转 讗诇讗 讘讚诇转讜转 诪驻谞讬 砖砖讗专 诪讞讬爪讜转 讘拽讬注转 专讘讬诐 诪讘讟诇转谉 讜讗注驻状讬 砖讘专讗砖讜谉 砖诇 砖讘转 [讜:] 讗诪专讜 讝讜 讛讬讗 诇诪注讜讟讬 讚专壮 讬讛讜讚讛 讚讗诪壮 讗诐 讛讬讛 讚专讱 诇专讘讬诐 讬住诇拽谞讛 诇爪讚讚讬谉 讗诇诪讗 砖讗讬谉 讛诇讻讛 讻专壮 讬讛讜讚讛 诪讻诇 诪拽讜诐 讗讬谉 讻讞讛 讬驻讛 诪讻讞讛 砖诇 诪砖谞讛 讝讜 砖讗诪专谞讜 讻讗谉 讜诇讗 住讘讬专讗 诇讬讛 诇诪讚转 砖讛诇讻讛 讻专壮 讬讛讜讚讛 讜诇讗 诪讟注诪讜 砖诇 专壮 讬讛讜讚讛 砖讛专讬 专壮 讬讛讜讚讛 诇讗 讗诪专讛 讗诇讗 讘驻住讬诐 讜讗谞讜 驻讜住拽讬诐 讻谉 讘拽爪转 诪讬谞讬 专砖讜讬讜转 讗祝 讘诪讞讬爪讜转 诪注诇讬讬讗转讗 讻诪讜 砖讘讬讗专谞讜 讘专砖讜转 讛专讘讬诐 砖讗驻讬壮 讛讬讜 讘讛 讗专讘注 诪讞讬爪讜转 讻讙讜谉 住专讟讬讗 (爪住讬住讬谉) [爪专讬讻讬诐] 诇讚诇转讜转 谞注讜诇讜转:



讗讞讚 讘讗专 讛专讘讬壮 讻诇讜诪专 讛讬转专 讝讛 谞注砖讛 诇讘讗专 讘讬谉 砖诇 讬讞讬讚 讘讬谉 砖诇 专讘讬诐 讜讘讘讜专 砖诇 专讘讬诐 砖讛讘讗专 讗注驻状讬 砖讛讜讗 砖诇 讬讞讬讚 讛讜讗讬诇 讜讗讬谞讜 驻讜住拽 讛拽诇讜 讘讜 诪驻谞讬 砖诪讗讞专 砖讛诪讬诐 谞讜讘注讬诐 讗祝 讛讬讞讬讚 诪谉 讛住转诐 讗讬谞讜 诪拽驻讬讚 注诇 讚诇讬讬转 专讘讬诐 诪诪谞讜 讜讛讘讜专 讗诐 讛讜讗 砖诇 专讘讬诐 讗注驻状讬 砖讛讜讗 驻讜住拽 讛讜讗讬诇 讜砖诇 专讘讬诐 讛讜讗 讛拽诇讜 讘讜 诇讻讘讜讚 专讘讬诐 讗讘诇 讘讜专 砖诇 讬讞讬讚 砖讬砖 讻讗谉 砖转讬诐 诇讙专讬注讜转 砖讛讜讗 驻讜住拽 讜讛讜讗 砖诇 讬讞讬讚 诇讗 讛拽诇讜 砖诪讗 讬讘讗 诇讟诇讟诇 砖诐 讗讞专 砖讬转讬讘砖讜 诪讬诪讬讜. 讜专壮 讬讛讜讚讛 讘谉 讘讘讗 住讜讘专 砖诇讗 讛讜转专 讗诇讗 讘谞讜讘注讬诐 讜讘砖诇 专讘讬诐 [讗讘诇 砖诇 讬讞讬讚] 讗驻讬壮 讘讗专 讗住讜专 注讚 砖讬注砖讛 诪讞讬爪讛 注砖专讛 住讘讬讘讜 讜讛讬讗 讛谞拽专讗转 讞讙讜专讛 讜讻谉 讘讘讜专 讗驻讬壮 砖诇 专讘讬诐 讜讛诇讻讛 讻专壮 讬讛讜讚讛 讘谉 讘讘讗. 讜讬砖 诪驻专砖讬壮 讞讙讜专讛 讛讬拽祝 讞讘诇讬诐:



讝讛讜 讘讬讗讜专 讛诪砖谞讛 讜驻住拽 砖诇讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:





转讜住驻讜转 专讬"讚 (诪讛讚讜专讛 转谞讬谞讗)

驻讬住拽讗 讗专讘注讛 讚讘专讬诐 讗讬讝讛讜 诪转 诪爪讜讛 讻诇 砖讗讬谉 拽讜讘专讬谉 拽讜专讗 讜讗讞专讬诐 注讜谞讬谉 讗讜转讜 讗讬谉 讝讛 诪转 诪爪讜讛 拽砖讬讗 诇讬 讚诪讛讻讗 诪讜讻讞 砖讻诇 诪讬 砖讬砖 诇讜 拽专讜讘讬谉 讛讻讜讗讘讬谉 注诇讬讜 讜诪住驻讬讚讬谉 讗讜转讜 讜讘讜讻讬谉 注诇讬讜 讛讜讗 讚诇讗 讛讜讬 诪转 诪爪讜讛 讛讗 讗诐 讗讬谉 诇讜 拽专讜讘讬谉 砖讬住驻讚讜讛讜 讗注"驻 砖讬砖 砖诐 讛专讘讛 讘"讗 砖讬拽讘专讜讛讜 诪转 诪爪讜讛 讛讜讬 讜专砖讗讬 讛讻讛谉 诇讟诪讗 诇讜 讜拽砖讬讗 诇讬 讚讘谞讝讬专 讘驻' 讻讛谉 讜谞讝讬专 驻诇讬讙讬 转谞讗讬 讘诪转谞讬' 讚讞讚 讗诪专 讬讟诪讗 讻讛谉 讜讗诇 讬讟诪讗 谞讝讬专 讜讞讚 讗诪专 讬讟诪讗 谞讝讬专 讜讗诇 讬讟诪讗 讻讛谉 讚诪砖诪注 砖讗驻讬诇讜 讗讬谉 砖诐 讗诇讗 讗讚诐 讗讞专 砖讬拽讘专谞讜 讗讬谞讜 专砖讗讬 诇讬讟诪讗 诇讜 讜讬砖 诇驻专砖 讚讛讗讬 讚转谞讬讗 拽讜专讗 讜讗讞专讬诐 注讜谞讬谉 讗讜转讜 诇讗讜 注诇 拽专讜讘讬讜 拽讗诪专 讚讗驻讬' 谞讻专讬 谞诪讬 讗诐 讬砖 砖诐 砖讬拽讘专讜讛讜 诇讗 讛讜讬 诪转 诪爪讜讛 讗诇讗 讛"驻 讗诐 讛讬' 讻讛谉 讬讞讬讚讬 砖诪爪讗 诪转 诪爪讜讛 讘讚专讱 讗诐 讛讬' 拽专讜讘 诇注讬专 讗诇 诇讻驻专 讗讞讚 砖讗诐 拽讜专讗 诇讘谞讬 讗讚诐 砖讬讘讜讗讜 诇拽讜讘专讜 注讜谞讬谉 讗讜转讜 讜讘讗讬谉 讗讬谉 讝讛 诪转 诪爪讜讛 讜讗讬谞讜 专砖讗讬 诇讬讟诪讗 诇讜 讗讘诇 讗讬谉 诪讬 砖讬注谞讛讜 讛专讬 讛讜讗 诪转 诪爪讜讛 讜诪讟诪讗 诇讜 讜讛讻讬 转谞讬讗 讘驻"讚 讚诪住讻转 砖诪讞讜转 诪爪讗 诪转 诪爪讜讗 诪讬讟驻诇 讘讜 讜拽讜讘专讜 讗讬讝讛讜 诪转 诪爪讜讛 讻诇 砖讛讜讗 爪讜讜讞 讜讗讬谉 讘谞讬 讛注讬专 砖讜诪注讬谉 拽讜诇讜 讗讘诇讗诐 讛讬' 爪讜讜讞 诇讘讬谞 讛注讬专 砖讜诪注讬谉 拽讜诇讜 讗讬谉 讝讛 诪转 诪爪讜讛:





诇讗讜 砖谞讬转谉 诇讗讝讛专转 诪讬转转 讘"讚 讛讬讗 驻讬' 讚拽住"讚 讚讛讗讬 讗诇 讬爪讗 讗讬砖 诪诪拽讜诪讜 注诐 讞驻爪讜 讘讬讚讜 诪砖诪注:





诪讛专砖"讗 - 讞讬讚讜砖讬 讛诇讻讜转

讘讚"讛 诇讗讜 砖谞讬转谉 讻讜' 讚讗转讬讗 谞诪讬 诇讗讬住讜专 讛讜爪讗讛 讜讗注"讙 讚讛讜爪讗讛 谞驻拽讗 讻讜' 注讻"诇 讻爪"诇:


转讜住'  讘讚"讛 讚' 讚讬讜诪讚讬谉 讻讜' 讛讻讬 讗讙诪专讬' 专讞诪谞讗 讻讜' 讛讬讬谞讜 讛讬讻讗 讚诇讬讻讗 砖诐 讚' 诪讞讬爪讜转 讻讜' 注讻"诇 专"诇 讚诪讛"讟 讚讗讬讻讗 讛讻讗 砖诐 讚' 诪讞讬爪讜转 诇讗 讛讜讬 讗讬住讜专讗 讚讗讜专讬讬转讗 讗注"讙 讚驻专讜抓 诪专讜讘讛 诪讬讛讜 讗讬住讜专讗 讚专讘谞谉 讗讬讻讗 讘驻专讜抓 诪专讜讘讛 讗注"讙 讚讗讬讻讗 砖诐 讚' 诪讞讬爪讜转 讗诇讗 讚讛讻讗 讘注讜诇讬 专讙诇讬诐 讛拽讬诇讜 讻讬讜谉 讚诇讬转 讘讬讛 讗诇讗 讗讬住讜专 讚专讘谞谉 讻诪"砖 讛转讜住驻讜转 讘讛讚讬讗 讘住诪讜讱 讘讚"讛 讗驻讬' 讬' 讻讜' 讜讚讜"拽:





讞讻诪转 砖诇诪讛

讙诪' 讻诇 砖讗讬谉 诇讜 拽讜讘专讬谉 拽讜专讗 讻讜'. 谞"讘 驻讬' 砖讗诐 讛诪转 讛讬讛 拽讜专讗 讬砖 诇讜 注讜谞讬谉 拽专讜讘讬诐 讘注讬专 转讜住' 谞讝讬专 驻' 讙' 诪讬谞讬诐 讗讘诇 专"谉 驻讬专砖 讘砖诐 讛讬专讜砖诇诪讬 讘专讬砖 讛讗砖讛 专讘讛 讚拽讗讬 注诇 讻讛谉 砖讘讗 诇讬讟诪讗 砖拽讜专讗 诇讗讞专讬诐 讻讜' 讜讻谉 驻讬专砖 讛住诪"讙.


砖诐 讻讬讬诇 诪诇讞讗 诪讗讬 讻讜' 讻爪"诇 讜讻谉 讘专砖"讬:





专砖"砖

讙诪专讗 讗诇讗 诪注转讛 讻讜' 讗诇 转驻谞讜 讻讜' 讛"谞 讚诇讗 诇拽讬. 诇讻讗讜专讛 诪讻讗谉 专讗讬讛 诇驻讬专砖"讬 (讘住谞讛讚专讬谉 专"讚 住讛) 讚诇讗讜 讝讛 谞讗诪专 注诇 讛谞砖讗诇 讘讛谉 讚讗讬转讗 砖诐 讚讛讜讗 讘讗讝讛专讛 讘诇讘讚 讚讗诇讜 诇驻讬' 讛转讜住' 砖诐 讚讝讛 谞讗诪专 讘讘[注] 诇 讗讜讘 讙讜驻讬讛 讛"讛 讘住拽讬诇讛 讜诇"砖 讘讬讛 诪诇拽讜转 讗讜诇诐 讘讙讛"砖 诪讘讬讗 讙讬' 讗讞专转 讘讻讗谉 诇讛专诪讘"诐 讘住讛"诪:





讛讙讛讜转 讬注讘"抓

讙诪专讗 讗诇讗 诪注转讛 讚讻转讬讘 讻讜' 讛状谞 讚诇讗 诇拽讬. 谞"讘 转讬诪讛. 讛讗 讜讚讗讬 诇讗 诇拽讬 讚讛讜讬 诇讗讜 砖谞讬转谉 诇讗讝讛专转 诪讬转转 讘"讚. 讜爪"诇 讚拽砖讬讗 诇讬讛 讗谞砖讗诇 讚讘讗讝讛专讛. 讜拽砖讛 讗讝讛专转讬讛 讚讛讗讬 诇讗 诪讗诇 转驻谞讜 讛讜讗 讻诪"砖 转讜住' 讘驻讚状诪 [住谞讛讚专讬谉 住状讛 讗'] 讗诇讗 注"讻 驻专砖"讬 砖诐 注讬拽专 讜诪讛讻讗 讗转讬讗 诇讬讛 [讜诇讙讬专住转 讛专诪讘状诐 讛讜讘讗 讘讙诇讬讜谉 讛砖"住 讻讗谉 讗状砖 讙诐 诇驻讬' 讛转讜住' 讚住谞讛讚专讬谉 讜讻"讛 讘专诪讘"诐]:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讗诇讗 诪注转讛 讚讻转讬' 讗诇 转驻谞讜 讗诇 讛讗讜讘讜转. 讘住' 讛诪爪讜转 诇讛专诪讘"诐 诇"转 讬' 讛讙讬专住' 讻讗谉 讗诇 转驻谞讜 讗诇 讛讗诇讬诇讬诐:


诪转谞讬' 讜专讜讞讘谉 砖砖讛 讜注讜讘讬讬谉 讻讜'. 注讬讬谉 住讜讻讛 讚祝 讚' 注"讘 转讜讚"讛 讚讬讜诪讚:

